Novi odlasci iz RK Vardar - Sportske novosti\nNaslovna Ostalo Rukomet Novi odlasci iz RK Vardar\nAktuelni evropski prvak – RK Vardar trenutno prolazi kroz dosta teške trenutke. Makedonski klub ima problema sa finansijama (igračima se duguje po nekoliko plata), te nekoliko prvotimaca je odlučilo da potraži nove angažmane.\nNakon što je letonski reprezentativac – Dainis Krištopans otišao u redove Fukse Berlina, njegovim “stopama” krenuo je i iskusni bek – Pavel Atman koji je potpisao za Spartak Moskvu.\nAlžirski golman – Kalifa Gedban postigao je dogovor sa španskim klubom – Ademar Leonom, ali će do kraja ove sezone ipak ostati u Skoplju.\nReprezentativac Rusije – Danil Šiškarev je već predstavljen kao novo pojačanje Vesprema od naredne sezone, dok su trenutno veoma blisku odlaska i Kristijan Disinger, te Staš Skube.\nDvostruki osvajač Lige Šampiona se nalazi u veoma nezavidnoj situaciji, te je veliko pitanje u kom sastavu će dočekati kraj, odnosno početak naredne sezone.\nPrethodni tekstTradicija je na strani Bjankonera\nSledeći tekstPlaza napustio Zenit


Pregovori Unije poslodavaca Srbije sa sindikatima o minimalcu počeće tokom avgusta pošto će u septembru u okviru Socijalno – ekonomskog saveta biti razmatrana visina minimalne cene rada za 2020. godinu.\nSagovornici u istraživanju su bili vlasnici i direktori preduzeća, direktori ljudskih resursa u kompanijama, preduzetnici, kao i predsednici poslovnih udruženja.\nPrema dobijenim odgovorima, 46 odsto anketiranih privrednika je zauzelo pozitivan stav prema rastu minimalne cene rada, od čega je 22 odsto uslovljeno umanjenjem poreza i doprinosa ili uvećanjem neoporezivog dela zarade.\nPozitivan stav su u najvećoj meri zauzeli privrednici iz sektora mikro i malih privrednih društava, dok je svega 30 odsto velikih i srednjih kompanija pozitivno ocenilo rast minimalca, najviše stranih investitora.\nPrema mišljenju poslodavaca, rešenja koja mogu u velikoj meri uticati, ne samo na rast minimalne cene rada u Srbiji već i na ukupan privredni ambijent, mogu se posmatrati kroz politiku smanjenja visokih troškova poslovanja, kroz umanjenje stope poreza i doprinosa na zarade i povećanjem neoporezivog dela zarade, što bi se državnom bužetu nadoknadilo kroz implementaciju efikasnog modela kontrole, sankcionisanja i neselektivne borbe protiv “rada na crno”.\nPingback: Mali NAJAVIO značajno POVEĆANJE minimalca - Bizlife.rs


Foto: Ilustracija, aqualitycut.wordpress.com\n“Komunalna policija intenzivno radi na utvrđivanju vlasništva svih onih parcela koje nijesu uređene u skladu sa Zakonom o komunalnim djelatnostima. Takođe, komunalna policija i inspekcija će se uključiti i u dijelu identifikacije onih koji pale vatru na otvorenom, jer je u ovom periodu zabranjeno paliti vatru na otvorenom, a kazna za ovaj prekršaj je 150 eura”, istakao je Janković.\n“Ukoliko preventivni rad i djelovanje ne daju rezultat moraćemo represivno da djelujemo. Prvi put u ovoj Službi smo podnijeli krivičnu prijavu u martu ove godine. Upozoravali smo ljude da njihove radnje mogu da izazovu požare širih razmjera, ugrožavanje sigurnosti i izazivanje opšte opasnosti, ali naš apel nije urodio plodom i morali smo da podnesemo krivičnu prijavu”, navodi Janković.\nPodgorička Služba zaštite u ovoj požarnoj sezoni bogatija je za dron visokih tehnoloških performansi, koji je pomoć kako u prevenciji zaštite od požara, tako i kod nepreglednih velikih požara, nepristupačnih vatrogascima.Visoko sofisticirana bespilotna letilica ima termovizijske kamere visoke rezolucije sa visokim stepenom zuma. Sa dronom se rade preventivni preleti u područjima u kojima su česti požari, snima teren, kao i utvrđivanje težine požara.\nVozači da ne otežavaju rad Službe, svaka sekunda je bitna\nPostovani,postoji li mogucnost da ovo pravilo bude sprovedeno i u Spuzu,tacnije stara Ciglana , pretvorena je u dzunglu, koja svake god,od pozara budu ugrozene desetak kuca . Gazda tog posjeda ne vodi racuna,cak je i trafostanica u krugu.Kome da se obratimo za pomoc ??Hvala\nIma i zmija i svasta.Mislim da treba zvati inspekciju ili se obratiti vatrogasnoj sluzbi


Infunbebe igračka čekić i loptice sa zvukom cena, cene Srbija, prodaja Beograd Novi Sad Niš\nInfunbebe igračka čekić i loptice sa zvukom cene\nTrenutno nemamo slike za Infunbebe igračka čekić i loptice sa zvukom\nHot Wheels šleper BFM60\nEPonuda nije internet prodavnica već Vam omogućava da brzo i lako nađete Infunbebe igračka čekić i loptice sa zvukom po najjeftinijoj ceni. Naš cilj je da kupci budu što bolje informisani o ponudi Infunbebe igračka čekić i loptice sa zvukom na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Infunbebe Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Infunbebe igračka čekić i loptice sa zvukom sa PRODAVCEM. EPonuda ne može da garantuje potpunu tačnost specifikacije i slika za Infunbebe igračka čekić i loptice sa zvukom. Pre kupovine, podatke za Infunbebe igračka čekić i loptice sa zvukom proverite na sajtu PROIZVOĐAČA.


Tako smo saznali da je sastanak o kome je reč u tekstu „održan u sredu, 7. februara u 13 časova u sali za sastanke u zgradi Vlade Srbije u Beogradu u Nemanjinoj 11, u kojoj predsednica Vlade redovno održava službene sastanke, a svi učesnici su, prema protokolu koji nalaže ulazak u svaku zgradu vlade bilo gde na svetu, morali da se prijave na prijavnici i ostave svoje podatke“.\nTakođe, „molbu za sastanak uputio je investitor, KKR grupe, preko kancelarije premijerke, a sastanak je prihvaćen zvanično i kao takav bio je upisan u premijerkin dnevni kalendar aktivnosti kome značajan broj ljudi ima pristup“. U saopštenju kabineta „se podseća da je KKR značajan investitor koji zapošljava oko 2.000 ljudi u Srbiji i da je tema sastanka bila investicija kompanije i zainteresovanost da proširi svoje poslovanje u Srbiji. Kompaniju KKR su prestavljale četiri osobe“.\nTreće, uz dužno poštovanje prema željama investitora i dobroj volji premijerke za sastanak, nameće se pitanje zbog čega bi se investitor, pogotovo onaj koji već posluje u Srbiji pa mu nadležnosti pojedinih organa nisu nepoznate, sastajao sa premijerkom, umesto da svoje namere jednostavno realizuje kroz posebne institucije zadužene da pružaju pomoć investitorima i kroz procedure za koje često čujemo kako su dovele do velikog napretka na „doing business“ listi.\nAna Brnabić Cenzolovka Transparentnost Srbija Vlada Srbije\n← Upozorenje sa Malte i ćutanje u Srbiji\nŠabić: Neke institucije opstruišu primenu Zakona o slobodnom pristupu informacijama →


PREDLOG ZAKONA O GRAĐEVINSKIM PROIZVODIMA - Tekst propisa\n38) imenovano telo za ocenjivanje i verifikaciju stalnosti performansi je pravno lice koje ima odobrenje ministra nadležnog za poslove građevinarstva za obavljanje zadataka nezavisne treće strane u postupku ocenjivanja i verifikacije stalnosti performansi građevinskog proizvoda;\n39) prijavljeno telo je imenovano telo za ocenjivanje i verifikaciju stalnosti performansi koje je prijavljeno Evropskoj komisiji i državama članicama Evropske unije kao nezavisna treća strana za obavljanje poslova ocenjivanja i verifikacije stalnosti performansi građevinskih proizvoda u skladu sa harmonizovanom tehničkom specifikacijom i upisano u odgovarajući registar tih tela koji vodi Evropska komisija ("NANDO baza").\n14) ploče i i elementi na bazi drveta;\nII. USLOVI ZA STAVLjANjE NA TRŽIŠTE ILI\nČINjENjE DOSTUPNIM GRAĐEVINSKIH PROIZVODA NA TRŽIŠTU I BITNE KARAKTERISTIKE GRAĐEVINSKIH PROIZVODA\n(3)oštećenja drugih delova objekta, instalacija ili instalirane opreme kao rezultat velikih deformacija noseće konstrukcije;\n(3)širenje požara na susedne objekte bude ograničeno;\nProizvođač koji stavi ili ako se u njegovo ime stavi srpski znak usaglašenosti, na taj način potvrđuje da preuzima odgovornost za usaglašenost tog građevinskog proizvoda sa performansama navedenim u deklaraciji o performansama, kao i usklađenost sa svim zahtevima utvrđenim ovim zakonom i u drugim propisima kojima se predviđa stavljanje srpskog znaka usaglašenosti na građevinske proizvode.\nDistributer čini dostupnim na tržište Republike Srbije građevinske proizvode koji su usklađeni sa zahtevima utvrđenim ovim zakonom.\nV. TEHNIČKI PROPISI ZA GRAĐEVINSKE PROIZVODE I\nSRPSKE TEHNIČKE SPECIFIKACIJE\nTehničkim propisom i/ili srpskim standardom obezbeđuju se metode i kriterijumi za ocenjivanje performansi građevinskih proizvoda u vezi sa njihovim bitnim karakteristikama.\nTehničkim propisom ili srpskim standardom može se utvrditi i predviđena upotreba građevinskog proizvoda.\nZa ocenjivanje performansi građevinskih proizvoda koje se odnose na njihove bitne karakteristike tehničkim propisom ili srpskim standardom mogu se utvrditi manje zahtevne metode od metode ispitivanja, pod uslovom da se na taj način ne ugrožava tačnost, pouzdanost ili postojanost rezultata.\nTehnički propis ili srpski standard utvrđuje odgovarajuću fabričku kontrolu proizvodnje kojom se uzimaju u obzir posebni uslovi proizvodnog procesa za građevinski proizvod na koji se odnosi.\nTehnički propis ili srpski standard utvrđuje tehničke detalje neophodne za sprovođenje sistema ocenjivanja i verifikacije stalnosti performansi građevinskog proizvoda na koji se odnosi.\nMinistar nadležan za poslove građevinarstva propisuje sistem ili sisteme ocenjivanja i verifikacije stalnosti performasni koji će se primenjivati na građevinski proizvod ili familiju građevinskih proizvoda obuhvaćenih srpskim standardom na koji se poziva tehnički propis ili tehničkim propisom ili bitne karakteristike građevinskog proizvoda, utvrđene srpskim standardom na koji se poziva tehnički propis, uzimajući u obzir, naročito, uticaj na zdravlje i bezbednost ljudi i životnu sredinu.\n2) građevinski proizvod, obuhvaćen srpskim standardom sa Spiska 1, koji proizvođač stavlja na tržište odgovara tipu proizvoda drugog građevinskog proizvoda koji je proizveo drugi proizvođač i koji je već ispitan u skladu sa odgovarajućim srpskim standardom kojim je preuzet harmonizovani standard, u kom slučaju proizvođač ima pravo da navede performanse koja odgovaraju svim ili pojedinim rezultatima ispitivanja tog drugog proizvoda. Proizvođač može da koristi rezultate ispitivanja koje je dobio neki drugi proizvođač samo nakon što dobije ovlašćenje od tog proizvođača koji ostaje odgovoran za tačnost, pouzdanost i postojanost tih rezultata ispitivanja ili\nProveru ispunjenosti propisanih zahteva i obaveza imenovanog tela za ocenjivanje i verifikaciju stalnosti performansi i nakon pravosnažnosti rešenja iz člana 39. stav. 1. ovog zakona, vrši ministarstvo nadležno za poslove građevinarstva.\nOcenjivanje i verifikacija stalnosti performansi sprovodi se u skladu članom 30. ovog zakona, shodno nivou zahteva za proizvod i ulozi koju taj građevinski proizvod ima u ispunjenju svih osnovnih zahteva za objekte.\nU slučaju da imenovano telo za ocenjivanje i verifikaciju stalnosti performansi ne otkloni nedostatke iz stava 6. ovog člana u određenom roku, ministarstvo nadležno za poslove građevinarstva donosi rešenje o ukidanju ili delimičnom ukidanju rešenja iz člana 39. stav 1. ovog zakona.\nRešenje iz stava 7. ovog člana o potpunom ili delimičnom ukidanju rešenja iz člana 39. stav 1. ovog zakona je konačno.\nU slučaju delimičnog ili potpunog ukidanja rešenja iz člana 39. stav. 1. ovog zakona ili kada imenovano telo za ocenjivanje i verifikaciju stalnosti performansi prestane da obavlja svoju delatnost, ministarstvo nadležno za poslove građevinarstva nalaže imenovanom telu da izvrši prenos dokumentacije u vezi sa ocenjivanjem i verifikacijom stalnosti performansi drugom imenovanom telu ili da dokumentaciju učini dostupnom ministarstvu nadležnom za poslove građevinarstva ili nadležnim organima tržišnog nadzora.\nNovčanom kaznom od 1.000.000 do 2.000.000 dinara kazniće se za prekršaj imenovano ili prijavljeno telo za ocenjivanje i verifikaciju stalnosti performansi koje sprovodi ocenjivanje i verifikaciju stalnosti performansi bez rešenja iz člana 39. stav 1. ovog zakona, van obima utvrđenog utvrđenog tim rešenjem ili nakon donošenja rešenja o ukidanju ili delimičnom ukidanju rešenja iz člana 39. stav 1. ovog zakona.\n8) ne preduzme neophodne korektivne radnje, ne povuče sa tržišta odnosno ne opozove građevinski proizvod u skladu sa članom 14. stav 10, članom 16. stav 9. i članom. 17. stav 6. ovog zakona i ne obavesti nadležne organe tržišnog nadzora u skladu sa članom 14. stav 11, članom 16. stav 10. i članom 17. stav 7. ovog zakona;\nIsprave o usaglašenosti građevinskih proizvoda koje su izdate u skladu sa tehničkim propisima kojima su utvrđeni zahtevi za te građevinske prizvode važe do datuma važenja isprave o usaglašenosti, a najduže dve godine od dana stupanja na snagu potvrđenog ASAA sporazuma ili ako taj sporazum ne bude zaključen, najduže dve godine od dana stupanja na snagu ugovora o pristupanju Republike Srbije Evropskoj uniji.\nPrestanak važenja odredaba Zakona o planiranju i izgradnji\nDanom stupanja na snagu ovog zakona prestaju da važe odredbe člana 6. st. 1. i 3, kao i odredbe člana 7. i člana 201. stav 2. Zakona o planiranju i izgradnji ("Službeni glasnik RS", br. 72/09, 81/09 - ispravka, 64/10 - US, 24/11, 121/12, 42/13 - US, 50/13 - US, 98/13 - US, 132/14 i 145/14), u delu koji se odnosi na tehničke propise o kvalitetu građevinskih proizvoda.\nII. RAZLOZI DONOŠENjA PROPISA\nNajvažniji razlog za donošenje Predloga zakona o građevinskim proizvodima je potreba da se opštim propisom uredi stavljanje na tržište građevinskih proizvoda, što do sada nije bilo uređeno. U cilju obezbeđivanja standardizacije građevinskih proizvoda i sigurnosti na tržištu stavljanjem u promet samo građevinskih proizvoda koji su pogodni za predviđenu upotrebu, odnosno imaju karakteristike koje omogućavaju da objekti u koje se ugrađuju ispunjavaju bitne zahteve, ovaj zakon sadrži tehničke i druge zahteve kojima se obezbeđuje zaštita bezbednosti, života i zdravlja ljudi, zaštita životinja, biljaka i životne sredine, zaštita potrošača i drugih korisnika i zaštita imovine svih građana Republike Srbije, kao i svih investitora.\nDrugi bitan razlog za donošenje ovog zakona je ispunjavanje obaveze usklađivanja domaćeg zakonodavstva sa propisima Evropske unije (u daljem tekstu: EU) iz Pregovaračkog poglavlja 1 – Sloboda kretanja robe, uzimajući u obzir da se propisi EU u ovoj oblasti redovno menjaju i dopunjuju, dok pravni sistem Republike Srbije ostaje bez rešenja i potpuno je neusklađen. Pozitivni propis EU u ovoj oblasti CPR (REGULATION (EU) No 305/2011 OF THE EUROPEAN PARLIAMENT AND OF THE COUNCIL of 9 March 2011 laying down harmonized conditions for the marketing of construction products and repealing Council Directive 89/106/EEC) usvojen je od strane Evropskog parlamenta i Saveta Evropske unije u martu 2011. godine.\nPut Republike Srbije ka pridruživanju EU podrazumeva, pored mnogih drugih reformskih procedura, i pripremu za prilike i zahteve konkurentnog zajedničkog tržišta. Ovo zahteva veliku posvećenost kvalitetu proizvoda i usluga. Stoga, uspostavljanje nacionalnog sistema infrastrukture kvaliteta građevinskih proizvoda ima višestruki cilj i predstavlja:\n1) preduslov slobodnog protoka robe i otklanjanja tehničkih barijera u trgovini;\n2) glavni pokazatelj stavljanja bezbednih građevinskih proizvoda na tržište;\n3) strukturu koja ima direktan uticaj na inovacije i konkurentnost;\n4) preduslov za pristup međunarodnim tržištima;\n5) pokazatelj stepena zaštite potrošača (zdravlje, bezbednost, zaštita životne sredine);\n6) podršku ekonomskom razvoju uopšte.\nGrađevinarstvo, kao kompleksna delatnost, podrazumeva usluge i procese (od projektovanja do izvođenja), kao i ugradnju gotovih građevinskih proizvoda, pri čemu završni rezultat – objekat treba u svakom pogledu da zadovolji zahteve projekta, bezbednosti i krajnjeg korisnika. Delatnost građevinarstva je uslovljena zaštitom životne sredine, predstavlja bitan faktor održivog razvoja i neizostavno je procesno povezana sa drugim delatnostima (elektrotehnikom, mašinstvom, tehnologijom, saobraćajem i dr). Pored toga, građevinarstvo je strateški jedna od najvažnijih privrednih grana, jer obezbeđuje objekte i infrastrukturu za sve ostale privredne i socijalne kategorije. Stoga je razvoj zakonodavstva EU u oblasti građevinarstva permanentan proces, a instrumenti ostvarivanja politike kvaliteta u ovoj oblasti su veoma složeni i u velikoj meri se razlikuju u odnosu na druge.\nImajući u vidu da Predlog zakona o građevinskim proizvodima utvrđuje uslove za stavljanje na tržište 35 oblasti građevinskih proizvoda, značaj i pozitivni efekti odredaba ovog zakona utiču na sve aktere na tržištu građevinskih proizvoda, od industrije građevinskih proizvoda, preko investitora, projektanata, izvođača, tela za ocenjivanje usaglašenosti (TOU), do nadzornih organa.\nDonošenje Predloga zakona o građevinskim proizvodima, između ostalog, omogućava pripremu svih aktera na tržištu građevinskih proizvoda za trenutak kada će početi neposredna primena Regulation (EU) No 305/2011, odnosno obavezna primena svih harmonizovanih tehničkih specifikacija, do čega će doći trenutkom pristupa Republike Srbije EU ili potpisivanjem ACCA sporazuma.\nČlan 1. Predloga zakona utvrđuje predmet uređivanja zakona koji se odnosi na: uslove za stavljanje na tržište i činjenje dostupnim na tržištu građevinskih proizvoda, sačinjavanje deklaracije o performansama i stavljanje znaka usaglašenosti na građevinske proizvode, obaveze privrednih subjekata, tehničke propise za građevinske proizvode i srpske tehničke specifikacije, pojednostavljene postupke, tela za tehničko ocenjivanje, tela za ocenjivanje i verifikaciju stalnosti performansi građevinskih proizvoda, važenje dokumenata o sprovedenom ocenjivanju i verifikaciji stalnosti performansi građevinskih proizvoda i znakova usaglašenosti izdatih u inostranstvu i druga pitanja od značaja za oblast građevinskih proizvoda.\nČlan 2. Predloga zakona definiše pojmove upotrebljene u ovom zakonu, kao što su: familija građevinskih proizvoda, bitne karakteristike građevinskog proizvoda, performanse građevinskog proizvoda, tip proizvoda, tehnička specifikacija, harmonizovana tehnička specifikacija, srpska tehnička specifikacija, harmonizovani standard, osnovni zahtevi za objekte i dr.\nČlan 3. Predloga zakona utvrđuje oblasti građevinskih proizvoda na koje se primenjuje ovaj zakon.\nČlan 4. Predloga zakona utvrđuje da se na sva pitanja postupaka koja nisu uređena ovim zakonom, primenjuju odredbe zakona kojim je uređen opšti upravni postupak.\nČlan 5. Predloga zakona utvrđuje uslove za stavljanje na tržište ili činjenje dostupnim građevinske proizvode na tržištu.\nČlan 6. Predloga zakona utvrđuje koje osnovne zahteve za objekte na koje utiču bitne karakteristike građevinskog proizvoda treba da budu ispunjeni i način na koji se bitne karakteristike utvrđuju i propisuju.\nČlan 7. Predloga zakona utvrđuje obavezu proizvođača da izradi deklaraciju o performansama pre stavljanja građevinskog proizvoda na tržište, kao i odgovornost proizvođača za usaglašenost građevinskog proizvoda sa performansama navedenim u deklaraciji o performansama.\nČlan 8. Predloga zakona utvrđuje izuzetke u kojima proizvođač nije u obavezi da sačini deklaraciju o performansama prilikom stavljanja građevinskog proizvoda na tržište.\nČlan 9. Predloga zakona utvrđuje sadržinu deklaracije o performansama, nadležnost za bliže propisivanje sadržine i načina izrade deklaracije o performansama i ostale relevantne informacije utvrđene drugim propisima koje prate deklaraciju o performansama.\nČlan 10. Predloga zakona bliže utvrđuje formu, način dostavljanja i dostupnost deklaracije o performansama i tehničkog uputstva, kao i uslove pod kojima privredni subjekt objaljuje deklaraciju o performansama na internet stranici.\nČlan 11. Predloga zakona utvrđuje stavljanje srpskog znaka usaglašenosti na građevinski proizvod, stavljanje znaka SE i ostale znakove usaglašenosti u skladu sa tehničkim propisima kojima su utvrđeni zahtevi za stavljanje znaka usaglašenosti.\nČlan 12. Predloga zakona utvrđuje način stavljanja srpskog znaka usaglašenosti i sadržina koja ga prati.\nČlan 13. Predloga zakona utvrđuje shodnu primenu propisa kojima se uređuje način stavljanja, oblik, izgled i sadržina znaka usaglašenosti na pitanja koja se odnose na oblik i izgled srpskog znaka usaglašenosti.\nČlan 14. Predloga zakona utvrđuje obaveze proizvođača u vezi sa stavljanjem građevinskog proizvoda na tržište.\nČlan 15. Predloga zakona utvrđuje koje poslove zastupnik po ovlašćenju proizvođača najmanje može obaljati i ograničenja tog ovlašćenja.\nČlan 16. Predloga zakona utvrđuje obaveze uvoznika u vezi sa stavljanjem građevinskog proizvoda na tržište.\nČlan 17. Predloga zakona utvrđuje obaveze distributera kada građevinski proizvod čini dostupnim na tržištu.\nČlan 18. Predloga zakona utvrđuje slučajeve u kojima prava i obaveze proizvođača preuzima uvoznik ili distributer.\nČlan 19. Predloga zakona utvrđuje obavezu privrednih subjekata da, na zahtev organa tržišnog nadzora, identifikikuju privredne subjekte koji su im isporučili građevinski proizvod i/ili kome su oni isporučili građevinski proizvod, tokom perioda u kojem su dužni da čuvaju tehničku dokumentaciju.\nČlan 20. Predloga zakona definiše predmet utvrđivanja tehničkog propisa i srpskog standarda.\nČlan 21. Predloga zakona utvrđuje ovlašćenje za donošenje tehničkih propisa koji se odnose na građevinske proizvode, sastavljanje spiska srpskih standarda (Spisak 1) i spiska donetih srpskih dokumenata za ocenjivanje (Spisak 2).\nČlan 22. Predloga zakona utvrđuje slučajeve u kojima telo za tehničko ocenjivanje sastavlja srpski dokument za ocenjivanje i kada se srpski dokument za ocenjivanje može koristiti kao osnov za donošenje srpskog standarda za proizvod.\nČlan 23. Predloga zakona utvrđuje postupak izrade i donošenja srpskog dokumenta za ocenjivanje i nadležnost za propisivanje tog postupka i sadržine srpskog dokumenta za ocenjivanje.\nČlan 24. Predloga zakona utvrđuje obaveze tela za tehničko ocenjivanje koje primi zahtev za izdavanje srpske tehničke ocene.\nČlan 25. Predloga zakona utvrđuje obaveze ministarstva nadležnog za poslove građevinarstva kada mu telo za tehničko ocenjivanje dostavi srpski dokument za ocenjivanje.\nČlan 26. Predloga zakona utvrđuje sadržinu srpskog dokumenta za ocenjivanje.\nČlan 27. Predloga zakona utvrđuje postupanje ministarstva nadležnog za poslove građevinarstva po primedbama podnetim na srpski dokument za ocenjivanje.\nČlan 28. Predloga zakona utvrđuje ko i pod kojim uslovima može izdati srpsku tehničku ocenu i nadležnost za bliže propisivanje oblika i sadržine srpske tehničke ocene.\nČlan 29. Predloga zakona utvrđuje nadležnost za propisivanje nivoa ili klasa performansi u vezi sa bitnim karakteristikama građevinskih proizvoda.\nČlan 30. Predloga zakona utvrđuje sisteme ocenjivanja i verifikacije stalnosti performansi građevinskog proizvoda u vezi sa njegovim bitnim karakteristikama (sistem 1, sistem 1+, sistem 2+, sistem 3 i sistem 4), radnje koje proizvođač i imenovano telo za ocenjivanje i verifikaciju stalnosti performansi sprovode u okviru tih sistema, nadležnost za propisivanje: načina sprovođenja ocenjivanja i verifikacije stalnosti performansi, izmene sistema ocenjivanja i verifikacije stalnosti performansi građevinskog proizvoda u odnosu na one utvrđene standardom sa Spiska 1.\nČlan 31. Predloga zakona utvrđuje upotrebu odgovarajuće tehničke dokumentacije, u pojednostavljenom postupku, pri utvrđivanju tipa proizvoda u slučajevima kada je to moguće.\nČlan 32. Predloga zakona utvrđuje slučajeve primene pojednostavljenih postupaka od strane mikro pravnog lica.\nČlan 33. Predloga zakona utvrđuje slučajeve kada je moguća upotreba specifične tehničke dokumentacije u primeni pojednostavljenog postupka.\nČlan 34. Predloga zakona bliže utvrđuje nadležnost za obavljanje poslova elektronske kontakt tačke, predmet i način rada njenog rada.\nČlan 35. Predloga zakona definiše postupak imenovanja tela za tehničko ocenjivanje, nadležnost za utvrđivanje zahteva za imenovanje koje telo za tehničko ocenjivanje treba da ispuni, obavezu dostavljanja Evropskoj komisiji podataka o telu za tehničko ocenjivanje koje je imenovano, utvrđuje način imenovanja tela za tehničko ocenjivanje i način na koji se utvrđuje ispunjenost zahteva koje telo za tehničko ocenjivanje mora da ispuni.\nČlan 36. Predloga zakona utvrđuje obaveze tela za tehničko ocenjivanje.\nČlan 37. Predloga zakona utvrđuje nadležnost i način sprovođenja nadzora nad radom tela za tehničko ocenjivanje kao i obaveze i dužnosti tela za tehničko ocenjivanje u slučaju kad telo prestane da ispunjava zahteve za obavljanje poslova za koje je imenovano rešenjem.\nČlan 38. Predloga zakona utvrđuje postupak sprovođenja provere ispunjenosti propisanih zahteva, odnosno obaveza tela za tehničko ocenjivanje, obaveze ministarstva nadležnog za poslove građevinarstva, u slučaju nakon saznanja o mogućem prestanku ispunjenosti propisanih zahteva odnosno o neispunjavanju obaveza tela za tehničko ocenjivanje.\nČlan 39. Predloga zakona utvrđuje postupak imenovanja tela za ocenjivanje i verifikaciju stalnosti performansi građevinskih proizvoda za obavljanje zadataka nezavisne treće strane u postupku ocenjivanja i verifikacije stalnosti performansi građevinskog proizvoda, način davanja i oduzimanja odobrenja za obavljanje zadataka, način utvrđivanja ispunjenosti propisanih zahteva za imenovanje tela.\nČlan 40. Predloga zakona utvrđuje zahteve za imenovanje tela za ocenjivanje i verifikaciju stalnosti performansi koje to telo treba da zadovolji kako bi moglo da obavlja zadatke nezavisne treće strane u postupku ocenjivanja i verifikacije stalnosti performansi građevinskog proizvoda, dužnosti koje ima telo tokom svog rada, i nadležnost za bliže propisivanje zahteva za imenovanje tela za ocenjivanje i verifikaciju stalnosti performansi.\nČlan 41. Predloga zakona utvrđuje ulogu akreditacije u postupku imenovanja tela za ocenjivanje i verifikaciju stalnosti performansi.\nČlan 42. Predloga zakona utvrđuje odgovornosti i obaveze imenovanog tela za ocenjivanje i verifikaciju stalnosti performansi prilikom podugovoranja određenih poslova u vezi sa zadacima nezavisne treće strane u postupku ocenjivanja i verifikacije stalnosti performansi građevinskog proizvoda sa povezanim pravnim licima i podugovaračima imenovanog tela za ocenjivanje i verifikaciju stalnosti performansi.\nČlan 43. Predloga zakona utvrđuje pod kojim uslovima imenovano telo za ocenjivanje i verifikaciju stalnosti performansi obavlja ispitivanja izvan laboratorije za ispitivanje imenovanog tela za ocenjivanje i verifikaciju stalnosti performansi.\nČlan 44. Predloga zakona utvrđuje obavezu ministarstva nadležnog za poslove građevinarstva da proverava ispunjenosti zahteva za ocenjivanje i verifikaciju stalnosti.\nČlan 45. Predloga zakona utvrđuje obaveze imenovanog tela za ocenjivanje i verifikaciju stalnosti performansi tokom rada tela, postupanje tokom sprovođenja radnji u okviru sistema ocenjivanja i verifikacije stalnosti performansi i slučajeve kada se proizvođaču upućuje zahtev za preduzmanje korektivnih mera.\nČlan 46. Predloga zakona utvrđuje obaveze imenovanog tela za ocenjivanje i verifikaciju stalnosti performansi u vezi izveštavanja nadležnog organa o svom radu, saradnji sa drugim telima, prestanku ispunjavanja zahteva za obaljanje zadataka nezavisne treće strane odnosno obaveza, nadležnosti i postupanju nadležnog organa, i pokretanju postupka provere ispunjavanja zahteva/obaveza tela za ocenjivanje i verifikaciju stalnosti performansi.\nČlan 47. Predloga zakona utvrđuje međusobnu koordinaciju imenovanih tela za ocenjivanje i verifikaciju stalnosti performansi i njihovih aktivnosti.\nČlan 48. Predloga zakona utvrđuje obavezu ministarstva nadležnog za poslove građevinarstva da dostavi rešenje o imenovanju radi upisa imenovanih tela za ocenjivanje i verifikaciju stalnosti performansi u registar od strane ministarstva nadležnog za vođenje registra imenovanih tela i vođenje spiska imenovanih tela za ocenjivanje i verifikaciju stalnosti performansi.\nČlan 49. Predloga zakona utvrđuje prijavljivanje tela za ocenjivanje i verifikaciju stalnosti performansi Evropskoj komisiji.\nČlan 50. Predloga zakona utvrđuje vrste prijavljenih tela u skladu sa harmonizovanom tehničkom specifikacijom i vrste prijavljenih tela u slučajevima bitnih karakteristika građevinskih proizvoda kada nije neophodno prijavljivanje u skladu sa harmonizovanom tehničkom specifikacijom.\nČlan 51. Predloga zakona utvrđuje da se postupak prijavljivanja, način utvrđivanja ispunjenosti propisanih zahteva za prijavljivanje, nadzor nad radom prijavljenih tela, kao i suspenzija i povlačenje prijavljivanja, vrši u skladu sa posebnim propisom donetim na osnovu zakona kojim se uređuju tehnički zahtevi za proizvode i ocenjivanje usaglašenosti.\nČlan 52. Predloga zakona utvrđuje važenje dokumenta o sprovedenom ocenjivanju i verifikaciji stalnosti performansi građevinskog proizvoda izdatog u inostranstvu, u skladu sa potvrđenim međunarodnim sporazumom čiji je potpisnik Republika Srbija.\nČlan 53. Predloga zakona utvrđuje mogućnost da ministar nadležan za poslove građevinarstva može priznati važenja dokumenta o sprovedenom ocenjivanju i verifikaciji stalnosti performansi građevinskog proizvoda, izdatog od strane tela koje obavlja poslove nezavisne treće strane u skladu sa inostranim tehničkim propisom u određenom slučaju.\nČlan 54. Predloga zakona utvrđuje da se ispunjenost zahteva za priznavanje inostranih dokumenata o sprovedenom ocenjivanju i verifikaciji stalnosti performansi, utvrđuje na predlog komisije koju formira ministar nadležan za poslove građevinarstva.\nČlan 55. Predloga zakona utvrđuje obavezu ministarstva nadležnog za poslove građevinarstva da rešenje o priznavanju kao i podatke o dokumentima o sprovedenom ocenjivanju i verifikaciji stalnosti performansi građevinskog proizvoda izdatih u inostranstvu dostavlja ministarstvu nadležnom za poslove tehničkih propisa radi upisa u registar.\nČlan 56. Predloga zakona utvrđuje da nadzor nad sprovođenjem ovog zakona i propisa donetih na osnovu ovog zakona, sprovodi ministarstvo nadležno za poslove građevinarstva.\nČlan 57. Predloga zakona utvrđuje postupanje nadležnog organa tržišnog nadzora u slučaju kada građevinski proizvod predstavlja ozbiljan rizik.\nČlan 58. Predloga zakona utvrđuje postupanje nadležnog organa tržišnog nadzora u slučaju kada usaglašeni građevinski proizvod predstavlja rizik po ispunjenje osnovnih zahteva za objekte, zdravlje ili bezbednost ljudi ili druge aspekte zaštite javnog interesa.\nČlan 59. Predloga zakona utvrđuje prava i obaveze nadležnog inspektora u vršenju tržišnog nadzora.\nČlan 60. Predloga zakona utvrđuje dužnosti nadležnog inspektora u vršenju tržišnog nadzora prema privrednom subjektu koji stavlja građevinski proizvod na tržište, slučajeve u kojima je ovlašćen da naloži privrednom subjektu otklanjanje formalnih neusaglašenosti ili zabranu ili ograničavanje činjenja dostupnim na tržištu građevinskog proizvoda sa formalnim nedostatkom.\nČlan 61. Predloga zakona uvrđuje ko i u kom slučaju snosi troškove inspekcijskog postupka.\nČlan 62. Predloga zakona utvrđuje obaveze nadziranih subjekata uključenih u postupak proizvodnje, stavljanja na tržište i činjenja dostupnim građevinskog proizvoda.\nČl. 63-67. Predloga zakona propisuju se kaznene odredbe.\nČlan 68. Predloga zakona utvrđuje nastavak sprovođenja postupaka za izdavanje isprava o usaglašenosti započetih započeti do dana stupanja na snagu, odnosno početka primene tehničkih propisa za predmetni građevinski proizvod i predmetnu oblast građevinskih proizvoda donetog u skladu sa ovim zakonom, do dana stupanja na snagu potvrđenog ASAA sporazuma ili ako taj ugovor ne bude zaključen, do dana stupanja na snagu ugovora o prisutpanju Republike Srbije EU.\nČlan 69. Predloga zakona propisuje da tela koja sprovode postupke ispitivanja i/ili ocenjivanja usaglašenosti po ranije donetim tehničkim propisima, nastavljaju da obavljaju poslove ispitivanja i/ili ocenjivanja usaglašenosti najduže do stupanja na snagu, odnosno početka primene tehničkih propisa donetih u skladu sa ovim zakonom.\nČlan 70. Predloga zakona propisuje nastavak važenja radnije donetih tehničkih propisa, do stupanja na snagu, odnosno početka primene propisa na osnovu ovog zakona i nastavak važenja isprava o usaglašenosti izdatih prema ranije donetim tehničkim propisima.\nČlan 71. Predloga zakona utvrđuje rok za donošenje propisa za sprovođenje ovog zakona.\nČlan 72. Predloga zakona propisuje odredbe propisa koje prestaju da važe stupanjem na snagu ovog zakona.\nČlan 73. Predloga zakona utvrđuje odredbe ovog zakona koje imaju odloženu primenu tj. primenjuju se od dana stupanja na snagu potvrđenog ASAA sporazuma, ili, ako taj ugovor ne bude zaključen, od dana stupanja na snagu ugovora o pristupanju Republike Srbije EU.\nČlan 74. Predloga zakona propisuje stupanje na snagu ovog zakona osmog dana od dana objavljivanja u "Službenom glasniku Republike Srbije".


Evropska omladinska kartica uskoro dostupna i mladima Crne Gore - Krug mladih\nEvropska omladinska kartica uskoro dostupna i mladima Crne Gore\nMinistar sporta Nikola Janović, otvorio je u Budvi dvodnevni međunarodni seminar "Od politike mladih do dobrih praksi" na kojem će predstavnici Ministarstva sporta, Savjeta Evrope, EYCA organizacije, Međunarodne organizacije rada, UN agencije i OSCE misije u Crnoj Gori diskutovati o mladima i njihovim kapacitetima pristupa socijalnim i ekonomskim pravima, na primjeru Evropske omladinske kartice, kao sredstvu za promovisanje tih prava.\nIstičući da je Ministarstvo sporta, kao pouzdan partner mladima, u proteklom periodu intenzivno radilo na sprovođenju omladinske politike i stvaranju uslova da u kontinuitetu unaprjedjujemo njihov status i položaj, Janović je naglasio da je Crna Gora prva država koja je ispunila obaveze iz Zakona o potvrđivanju sporazuma o osnivanju regionalne kancelarije za saradnju mladih, a da smo donošenjem Strategije i Akcionih planova za 2017-2018. preciziranim mjerama i aktivnostima, doprinijeli kvalitetnijem sprovođenju projekata i programa za mlade.\n“Intencija Vlade, da na kvalitetan način doprinese položaju mladih, je i trostruko veća podrška omladinskim ogranizacijama u odnosu na prošlu godinu. U 2018. Ministarstvo sporta opredijelilo je više od pola miliona eura, za blizu 90 projekata za mlade” – apostrofirao je ministar sporta i dodao, da je jedan od podržanih projekata i „Evropska omladinska kartica“ NVO Centra za omladinsku edukaciju. ,,Podržavajući tu inicijativu, direktno smo podržali omladinski aktivizam i mobilnost mladih. Takođe, smatram da će i ovaj seminar značajno doprinijeti razmjeni informacija, znanja i mogućnosti koje će kartica EURO 26 uskoro pružiti i mladima Crne Gore”- poručio je Janović.\nMinistar je zahvalio direktoru EYCA Manelu Sančezu, Natalji Turen iz Savjeta Evrope i direktoru Centra za omladinsku edukaciju Jugoslavu Radoviću, na velikom doprinosu koji su dali u organizaciji seminara, nadajući se da će, kako je zaključio, seminar doprinijeti intenzivnijoj zajedničkoj saradnji na unaprjeđivanju položaja mladih.\nPredstavnici Savjeta Evrope i EYCA organizacije izrazili su zadovoljstvo u pogledu prepoznavanja interesa i spremnosti Ministarstva sporta i Vlade Crne Gore, da se doprinese projektu, kroz direktnu podršku omladinskom aktivizmu i mobilnosti mladih u Crnoj Gori i Evropi.\nEvropska omladinska kartica (EYCA – European Youth Card) ,,predstavlja ulaznicu mladih Evropljana u svijet informacija, mobilnosti, kulture i omladinskih dešavanja” koja će uskoro biti dostupna i mladima Crne Gore i omogućiti im mrežu usluga, popusta i benefita u oblasti zdravstva, kulture, saobraćaja, turizma i mnogim drugim uslužnim i prodajnim mjestima širom Crne Gore i Evrope.\nOdlukom odbora EYCA, NVO "Centar za omladinsku edukaciju" biće tokom 2018. nosilac evropske licence, koja će mladima omogućiti da osim u Crnoj Gori, koriste 70 hiljada popusta u 38 zemalja širom Evrope, zajedno sa 7 miliona mladih korisnika. Ovim putem pozivamo privredne subjekte da pokažu društveno odgovornu crtu poslovanja i priključe se projektu koji je izuzetno značajan za omladinsku populaciju u Crnoj Gori.\nOko 45 učesnika, među kojima su i predstavnici institucija i nevladinih organizacija iz Crne Gore i Evrope, razgovaraće i o mladim liderima koji unaprjeđuju socijalnu pravdu i ulozi servisa za mlade u promovisanju pristupa socijalnim i ekonomskim pravima.\nSeminar ,,Od politike mladih do dobrih praksi” (23. - 24. April / Budva) organizuje Ministarstvo sporta u partnerstvu sa organizacijom EYCA (European Youth Card) i Savjetom Evrope.


“U slučaju da se i okonča stečajni postupak, ostaće još da se vodi sudski postupak pred Sudom u Brčkom za imovinu `Oslobođenja` koja se nalazi u tom gradu”, istakla je Barakovićeva.\nOna je rekla da jedino imovina “Oslobođenja” u Brčkom nije stavljena pod hipoteku, a procijenjena je na oko 500.000 KM, dok se sva druga imovina preduzeća nalazi pod hipotekom.\nBarakovićeva je posjetila da je tu imovinu svojom odlukom visoki predstavnik prenio na Vladu distrikta, zbog čega je “Oslobođenje” podnijelo tužbu kako bi bila vraćena u stečajnu masu iz koje bi se mogao namiriti dio plata za 270 bivših radnika tog preduzeća.\nOna je rekla da je u “Oslobođenju” na prijedlog suda u toku revizija stečajnog postupka, što je normalan slijed stvari pri kraju završetka stečajnog postupka.\n“Revizija stečajnog postupka podrazumijeva da revizor gleda da li je stečajni postupak rađen u skladu sa svim zakonskim propisima, odnosno finansijskim i Zakonom o stečaju”, pojasnila je Barakovićeva.\nOna je dodala da revizija stečajnog postupka nema nikakve veze sa revizijom privatizacije ovog preduzeća.\nU banjalučkom Okružnom privrednom sudu 25. marta 2011. godine pokrenut je stečajni postupak u “Oslobođenju”, koje je tada zapošljavalo 232 radnika.\nPokretanjem stečaja svi radnici su poslati na Biro za zapošljavanje ako nisu u međuvremenu pronašli drugi posao, dok je 25 radnika “Oslobođenja” penzionisano zahvaljujući Socijalnom programu Vlade Republike Srpske.\nRadnici “Oslobođenja” podnijeli su krajem 2010. godine prijedlog za pokretanje stečajnog postupka jer poslodavac do tada nije riješio status zaposlenih, isplatu zaostalih dugovanja prema radnicima i povezivanje radnog staža.\nKompanija “Darta trgovina” iz Banjaluke u procesu privatizacije 2006. godine kupila je većinski paket akcija “Oslobođenja”, dok je “Dartu” 2008. godine kupila beogradska kompanija “Delta”. Srna\nTagovi: dosta barakovicnisp oslobodjenjestecajni postupak


Foto: Jude Joshua from Pixabay\nSlovenački snabdevač i trgovac električnom energijom GEN-I ponudio je građanima, koji nemaju uslove da instaliraju solarne panele za proizvodnju električne energije za sopstvenu potrošnju, da ih iznajme u okviru programa solar za zajednicu (eng. community solar). Na ovaj način će postati prozjumeri, koristiti zelenu energiju, smanjiti račune i, kako tvrdi ova kompanija, zaštititi sebe od fluktuacija cena na međunarodnim tržištima.\nSončna skupnost GEN-I je usluga koja građanima Slovenije daje mogućnost da zakupe solarne panele u okviru solarnih elektrana koje će kompanija napraviti po modelu solara za zajednicu.\nReč je o modelu koji je namenjen građanima koji ne mogu da instaliraju solarne panele na krovovima iz raznih razloga, kao što su tehnički problemi, zato što iznajmljuju određeni objekat ili žive u zgradama sa više stanova. U tim situacijama grade se veće elektrane, koje zatim snabdevaju više potrošača. Model koriste obično i oni koji nemaju toliko velike prihode da mogu da priušte postavljanje solarnih panela. Instalisani kapacitet ovakvih solarnih elektrana u SAD je trenutno 3,4 GW.\nGEN-I već godinama nudi ugradnju solarnih panela na krovove domaćinstava preko GEN-I Sonce servisa i dosad je tako instalirano više od 3.000 solarnih elektrana.\nModel solara za zajednicu će omogućiti održivo niske cene i onim domaćinstvima koja nemaju mogućnost da postave solarne panele na svojim krovovima\nKompanija je sada razvila novu uslugu koja će, kako tvrdi, omogućiti održivo niske cene i onim domaćinstvima u Sloveniji, koja nemaju mogućnost da postave solarne panele na krovovima.\nRobert Golob, predsednik Uprave GEN-I, izjavio je da je ova kompanija pokrenula projekat Sončna skupnost GEN-I, koji će postati najveća zajednica te vrste u zemlji sa proizvodnjom električne energije dovoljnom da zadovolji njene potrebe.\nPovezaćemo potrošače iz cele Slovenije sa ovim solarnim elektranama za zajednicu i na taj način omogućiti domaćinstvima koja ne mogu da postave solarne panele da obezbede dovoljno energije za sopstvenu potrošnju , rekao je Golob.\nPlan je da se sledeće godine instaliraju solarne elektrane snage 10 MW, a u naredne tri godine snage 100 MW\nKompanija će sledeće godine sopstvenim sredstvima izgraditi ovakve solarne elektrane ukupne snage 10 MW širom Slovenije, a u naredne tri godine snage 100 MW, što bi trebalo da bude dovoljno za 25.000 domaćinstava. Solarne panele u ovim elektranama moći će da zakupi svako domaćinstvo u Sloveniji koje će tako postati deo Sončne skupnosti GEN-I.\nRačuni za električnu energiju biće manji deset odsto\nKompanija tvrdi da će njihovi računi za električnu energiju, uključujući i troškove zakupa panela, biti niži do 10 odsto u odnosu na njihov trenutni račun.\nSončna skupnost GEN-I potrošačima osigurava zaštitu od kolebanja cena energije na međunarodnim tržištima, jer će njihova potrošnja biti povezana sa proizvodnjom električne energije iz solara za zajednicu, istakla je ova kompanija.\nInače, GEN-I u junu ove godine predstavio plan po kojem će do 2030. izgraditi solarne elektrane snage 1 GW.\nTagovi: GEN-I, prozjumeri, Robert Golob, solar, solarne elektrane\nPočetna » Vesti » OIE » GEN-I ponudio građanima da zajednički proizvode struju iz solara\nJanez / 27.10.2021.\nProzjumer se ne pise na latinici na ovakav nacin nego prosumer, a mozete i sa Protrosac sto dolazi od proizvodjac i potrosac sto jest prosumer


Ruske tajne službe otkrile: Turska vojska obučavala teroriste za rat u Siriji | WebTribune\nHome SPEKTAR Ruske tajne službe otkrile: Turska vojska obučavala teroriste za rat u Siriji\nRuski obaveštajci su izjavili da je ISIS uz pomoć turskih obaveštajnih službi uspostavio veliku mrežu u Antaliji u Turskoj preko koje regrutuje ljude koji dolaze u Tursku kako bi se borili protiv ruske vojske u Siriji.\nMeđu onima koji regrutuju ljude se nalaze kirgistanski državljanin po imenu Abdulah, zatim ruski državljanin iz Adigeje po imenu Azmet, ruski državljanin iz Tatarstana po imenu Alnar, ruski državljanin Iljas, azerbejdžanski državljanin Adil Aliev, kao i ruski državljanin iz Karačaj-Čerkezije po imenu Nizam.\nNjih zajedno predvodi državljanin Rusije, Ruslan Rastjamovič Kaibulov (poznat i kao Baris Abdul ili pod pseudonimom „Nastavnik“), koji je rođen 1. aprila 1978. godine u Tatarstanu. On živi sa svojom porodicom u Antaliji i ima tursko državljanstvo.\nRegrutovanje se vrši u sporazumu sa privremenom administracijom jednog kaznenog centra.\nUkoliko zatvorenik odluči da prihvati islam i da se angažuje kao terorista, regruti obećavaju da će se „dogovoriti“ sa turskim policajcima i ponuditi mu besplatne usluge turskog advokata Tahira Tosolara. Sultan Kekursaev, Čečen koji je turski državljanin, takođe je posećivao ovaj kazneni centar u kom se drže stranci.\nU septembru 2015. godine, grupa od više od 1.000 terorista ISIS-a poreklom iz država Evrope i Centralne Azije, prevedeno je iz Turske u Siriju preko graničnog prelaza Alikaila (Gaziantep).\nPut za propuštanje terorista prolazi veoma blizu tursko-sirijske granice kroz Antakiju, Rejhanli, Topaz, Sanliurfu i Hataj.\nU martu 2014. godine, šef turske Nacionalne obaveštajne organizacije (MIT), H. Fidan, koordinirao je transfer velikog broja jedinica ISIS-a pod okriljem Mahdija al Karatija, libijskog državljanina. Ovi borci su dospeli iz Libije u Siriju preko prelaza Barsaj na tursko-sirijskoj granici.\nKrajem decembra 2015. godine je uz pomoć turskih obaveštajnih agencija sproveden vazdušni put za transfer terorista ISIS-a iz Sirije kroz Tursku do Jemena putem turskog vojnog aerodroma. Alternativni put transporta terorista je preko mora do jemenske luke Aden.\nDržavljani Rusije koji održavaju kontakt sa predstavnicima bezbednosnih i policijskih snaga, kao i administrativnim vlastima u brojnim turskim gradovima, među kojima je i Istanbul, umešani su u regrutovanje ljudi preko turskih madrasa (muslimanskih religijskih ustanova).\nDobro je poznato da ranjeni teroristi ISIS-a dobijaju pomoć i lečenje u oblastima Turske na granici sa Sirijom. Najmanje 700 terorista se oporavljalo u Gaziantepu u 2014. godini.\nNavodi se da su početkom 2015. godine turske obaveštajne službe premestile etničke Tatare i saučesnike terorističke grupe Džabhat al Nusra iz Antalije u Eskisehir.\nU decembru 2014. godine, turske obaveštajne agencije su pomogle da se uspostave kampovi u Turskoj, naročito u provinciji Hataj, kako bi se pridobili ilegalni migranti koji su obučavani, a zatim poslati da se bore sa ekstremističkim snagama u Siriji.\nTurska obaveštajna agencija MIT je u januaru 2015. godine bila umešana u operaciju spajanja tri terorističke bande, čiji su lideri Osman Gazi, Omer bin Abdulazis i Omer Muktar, u jednu grupu pod nazivom Brigada Sultana Abdulhamida, za čijeg je komandanta postavljen Omer Abdulah.\nČlanovi te grupe su obučeni u kampu u Bajir-Budžaku u Turskoj pod vođstvom instruktora iz specijalnih jedinica turskih snaga. Aktivnosti Brigade Sultana Abdulhamida su u potpunoj koordinaciji sa aktivnostima boraca Džabhat al Nusre na severu sirijske provincije Latakija.\nPoznato je da su predstavnici sirijske opozicije 21. septembra 2015. godine u sirijskom gradu Tel Rifat, koji su obučeni u kampu Kirsehir u Turskoj, dostavili oružje teroristima Džabhat al Nusre.\nNavodi se da se oružje još uvek dostavlja terorističkim grupama u Siriji preko turskih fondacija poput Fondacije za ljudska prava, slobode i humanitarni rad.\nZalihe različitog oružja, vojne opreme i municije dolaze iz turskog grada Iskenderun, a transportuju se preko provincije Hataj do Alepa i Idliba u Siriji pomoću vozila koja pripadaju gore navedenoj fondaciji.\nPredstavnici fondacije su 15. septembra 2014. godine doneli zalihe oružja i lekova iz Burze preko graničnog prelaza Cejlanpinar (okrug Rejhanli) do grupe ISIS u Siriji. Ovu dostavu je kroz Tursku pratilo vozilo sa operativcima MIT-a.\nVELIKI SKANDAL: Grupa Srba upala u bezbedonosni sistem Švedske i ukrala podatke svih vozačkih dozvola


Derventa: Trideset povratničkih i raseljenih porodica uselilo u novoizgrađenu zgradu - GraniceDoboja.info\nDERVENTA (AA) – Trideset porodica raseljenih osoba i povratnika u opštini Derventa uselilo je u novu zgradu izgrađenu kroz Državni projekat stambenog zbrinjavanja u okviru Regionalnog stambenog programa u BiH, javlja Anadolu Agency (AA).\nTim povodom je juče u Derventi organizovana svečana dodjela ključeva stanarima koji su uselili u nove stanove.\nDževad Mahmutović, zamjenik ministra za ljudska prava i izbjeglice Bosne i Hercegovine, rekao je kako se u BiH i 25 godina nakon rata institucije bave posljedicama rata.\n“Taj program podrazumijeva rješavanje statusa preko 3.000 porodica, odnosno oko 10.000 osoba, uglavnom od donatorskih sredstava, od kojih je većina sredstava Evropske unije. Danas rješavamo stambeno pitanje 30 porodica, objekat je u Derventi i uloženo je preko 1.200.000 KM. Ističem značajnu podršku Opštine Derventa koja je obezbijedila zemljište i sve priključke”, rekao je Mahmutović.\nNačelnik Milorad Simić je rekao kako je Opština Derventa učestovala u projektu s oko 80.000 KM.\n“Derventa je imala sreću i zadovoljstvo biti partnerom i pored 559.000 eura Opština Derventa je učestvovala s oko 80.000 KM, ako se računa prostor i dozvole. Volio bih da podijelim zadovoljstvo s našim sugrađanima, oni nisu ništa manje Dervenćani, oni su pravi Dervenćani i meni je zadovoljstvo da je rješeno stambeno pitanje na kvalitetan način. Možda može više, možda može bolje, ali život je pred nama. U proteklim danima smo razgovarali o ovome i shvatili da se dobija krov nad glavom, da ćemo zajedno činiti Derventu onim što treba biti i onim što jeste i onim čemu stremimo”, rekao je Simić.\nPRETHODNI POST Previous post: Brodska rafinerija odustala od otpuštanja radnika\nSLJEDEĆI POST Next post: Ozren, Porječina: Uzgaja divlje svinje na seoskom imanju


Mostar: Zajednički interes za privrednu saradnju\nNaslovnica Hercegovina Mostar Mostar: Zajednički interes za privrednu saradnju\nMostar – Predsjedavajući Savjeta ministara BiH Vjekoslav Bevanda izjavio je da je tokom njegove posjete Mađarskoj posebno naglašena potreba intenziviranja ekonomske saradnje i izražen zajednički interes za privrednu saradnju.\n“Naglašen je interes mađarskih investitora za energetski sektor, metalnu, automobilsku, prehrambenu i tekstilnu industriju, te poljoprivredu i turizam, kao i infrastrukturu i građevinarstvo”, izjavio je Bevanda novinarima na mostarskom Aerodromu, nakon povratka iz Mađarske.\nBevanda je naveo da su tokom bilateralnih razgovora sa mađarskim premijerom Viktorom Orbanom još jednom jasno potvrđeni prijateljski odnosi Mađarske i BiH.\n“Prošli smo i analizu političke situacije u BiH. Mađarska izražava zabrinutost zbog našeg zastoja na evropskom putu, te nam pruža pomoć u realizaciji potrebnih uslova”, rekao je Bevanda.\nOn je naglasio da je Orban predložio i mogućnost osnivanja zajedničkih malih i srednjih preduzeća, te njihovog kreditiranja po povoljnim uslovima putem mađarske državne banke.\n“Razgovarali smo o tome da su BiH i Mađarska povezane samo drumskim saobraćajem, te dogovorili korake kako bi ponovo profunkcionisala željeznička linija Sarajevo – Budimpešta. Takođe, nema ni aviolinija pa smo razgovorali i o mogućnosti njihovog otvaranja. Ja imam svoja ovlaštenja i iznad njih ne izlazim, ali na ovaj način stvaram uslove da to rade oni koji su nadležni”, dodao je Bevanda.\nOn je rekao da je tokom susreta potvrđena i odluka mađarske Vlade o stipendiranju 50 studenata iz BiH za narednu godinu, što je, kako je rekao Bevanda, još jedan njihov doprinos na putu otvorenosti i saradnje.\nOsim sa Orbanom, Bevanda se u okviru jednodnevne posjete Mađarskoj susreo i sa predsjednikom tamošnjeg Parlamenta Laslom Koverom.\nNa pitanje novinara da li je poštovana procedura prilikom nedavne smjene Mirka Šarovića sa funkcije ministra spoljne trgovine i ekonomskih odnosa BiH, Bevanda je kratko odgovorio da je Savjet ministara postupio u skladu sa poslovnikom.


Ponoš: Narod zazire od vakcinacije zbog gubitka poverenja u Krizni štab - Ozonpress :: internet portal\nTag: narod, ponos, vakcinacija\nPotpredsednik Narodne stranke Zdravko Ponoš izjavio je danas da je najveći problem u krizi izazvanoj epidemijom virusa korona potpuni gubitak poverenja građana u politički vrh i u Krizni štab na čelu sa epidemiologom Predragom Konom, i da zato veliki broj građana ne veruje u vakcinaciju, a mnogi ne veruju ni da virus postoji.\n– Više se ničemu ne veruje nakon šest meseci laganja. Kon govori o ravnanju krive dok ljudi čekaju ispred ambulanti po deset sati, njih ne interesuje nikakvo zaravnavanje krive. Kada ti građani više ne veruju i šef te ne poštuje, a imaš 65 godina, onda ideš u penziju, pa tamo zaravnavaj šta hoćeš – rekao je Ponoš televiziji Nova S.\nPonoš je naveo da ni predsednik Srbije Aleksandar Vučić više ne uživa poverenje građana kada govori o epidemiji, i dodao da se Vučić prvo odlučio da se „krije iza Kona, koji je na početku uživao poverenje, ali da sada narod više ne veruje ni Konu, a stanje se pogoršava i neko mora da odgovara“.\n– Vučić je odlučio da ostavi Kona kome se ne veruje da bi mogao da podeli odgovornost sa nekim. Mogao je i Konu da izmisli ministarstvo za zaravnavanje nečega, kao što je dao Dariji Kisić Tepavčević da bude ministarka jer je dobro odigrala prvo poluvreme – rekao je Ponoš.\nPonoš je istakao da je borba protiv epidemije u Nemačkoj „dobra mustra“, ali da je to teško postići u Srbiji, jer ne može da se poredi poverenje nacije u nemačku kancelarku Angelu Merkel i poverenje u Vučića, kome narod ne veruje.\n– Kada je reč o zatvaranju, mora se uraditi analiza dobiti i troškova – zdravlje nacije je najvažnije. Vučića zanimaju samo istraživanja javnog mnjenja, pa su zato u Srbiji zatvorene škole, a otvoreni kafići – rekao je Ponoš.\nPonoš je istakao da to što vlast pokušava da sakrije predaju Tirani elektroenergetskog sistema na severu Kosova i Metohije „pokazuje koliko je to štetno, a oni koji su doprineli takvoj ‘pobedi’ od 5:0 udomljeni su u ambasade da bi celu tu priču razgazili do kraja“.\nPonoš je naveo da nije dobro prošao Vučićev pokušaj da šuruje sa Trampovom administracijom iza leđa Evrope, i da će se sada „verovatno morati da sedi na hoklici i u Berlinu“.\nPonoš je naveo da se „pojavila informacija“ da evropski liberali traže da Pokret slobodnih građana, koji je njihov partner u Srbiji, bude deo jedinstvenog opozicionog fronta u dijalogu sa vlastima o izbornim uslovima uz posredovanje EU.\n– Ne mogu stranci da nam završe posao i neće nam promene doneti opozicioni političari koji radije idu na filter kafu u ambasadu nego na priredbu svog deteta. Dobićemo podršku spolja kada je zaslužimo svojom snagom – rekao je Ponoš.\nPonoš je istakao da Narodna stranka smatra da u ovom trenutku nije najvažnije šta misle evropski liberali, nego je mnogo važnije šta misle građani Srbije.\n– Potrebno je da napravimo opozicioni front za dijalog o izbornim uslovima koji nema bagaž izlaska na lažne izbore 21. juna. Varijanta u kojoj se ubacuju u igru oni koji su na te izbore izašli slabi opozicioni front, jer će sa njima biti lakše podložan napadima – rekao je Ponoš.\n– To svakako ne znači da do održavanja sledećih izbora ne mogu da se priključe i svi koji će imati priliku da promene mišljenje i pokažu svoj opozicioni potencijal ili da se nađu na nekoj zajedničkoj listi – dodao je Ponoš, i ponovio da se Narodna stranka zalaže za zajednički nastup opozicije.\n– Pokušaj da se nađe zajednički kandidat podrazumeva mnogo supstancijalniji razgovor unutar opozicije. To ne može biti čovek koji bi bio marioneta bilo kog opozicionog lidera. Razumno je tražiti rešenje među ljudima koji nisu sada toliko politički aktivni i imaju integritet. Potrebno je izmeriti da li eventualni kandidat ima šanse za uspeh, a ne da li ima podršku bilo kog opozicionog lidera – zaključio je Ponoš.


Puna podrškama ženama u vrijeme pandemije\nForuma žena SDP BiH se aktivno uključio u analizu položaja žena u vrijeme pandemije, te je kroz zaključke Glavnog odbora SDP BIH ukazao na povećano porodično nasilje I potrebu aktivnijeg odnosa svih odgovornih subjekata ,a nedavn oje održana i on-line diskusija na temu “Problemi žena u malom biznisu u vrijeme pandemije korona virusa” .\nU uvodnim izlaganjima, kao i u diskusiji, sagledan je položaj žena iz ugla vlasnica biznisa, radnica, posebno onih koje su ostale bez posla, a hraniteljice su svojih porodica , kao i iz ugla poduzetih mjera od strane izvršne I zakonodavne vlasti.\nUvodna izlaganja su imale Šejla Džanan, Jasmina Zubić, Azra Okić, Olgica Tešić Milojević, Amna Popovac, Ifeta Ćesir Škoro, a diskusiju je moderirala Besima Borić.\nNakon diskusije ponuđen je niz zaključaka koji će postati podloga za organiziranje aktivnosti koje će Forum žena SDP BIH na svim nivoima organiziranja provoditi u narednom periodu.\nUz konstataciju da su poduzete mjere prilično kasnile, nisu sveobuhvatne i nisu upućene svima kojima su potrebne, konstatovano je da nisu rodno osjetljive.\nData je puna podrška ženama koje su sve vrijeme radile na prvim linijama u zdravstvu, trgovinama, uslužnin djelatnostima, proizvodnji, poljoprivredi, zatim psihologinjama i socijalnim radnicama koje rade u sigurnim kućama, javnim ustanovama poput centara za socijalni rad, ženama u NVO sektoru, frilenserkama i sl. Također je data puna podrška našim zastupnicima i zastupnicama da istraju u traženju poduzimanja onih mjera koje će biti okrenute radnicima i radnicama, te imati integriranu rodnu dimenziju .\nUkazano je na to da ova kriza može biti i šansa za žene u narednom periodu, s obzirom na različite djelatnosti I vještine kojih je u ovom periodu nedostajalo, a za koje su žene i kvalificirane i obučene.\nUčesnice su podržale akciju Kupujmo domaće, ukazujući na potrebu da u narednom periodu podupremo sve one koji svojim radom obezbjeđuju egzistenciju svojih porodica, frizerke, pekare, prodavačice povrća na pijaci ,prodavače štampe na ulici, vlasnice malih obrta i slično, te tako pomognemo njihov oporavak i preživljavanje.\nFOŽ SDP BIH će u narednim aktivnostima na lokalnom nivou također afirmirati one poduzetnike koji nisu otpuštali radnike i radnice, one koji su pronašli način da sačuvaju radna mjesta I tako solidarno podijele krizu u kojoj su se svi našli.\nZahvaljujemo se i Forumu lijeve inicijative koja je podržala realizaciju ove diskusije putem zoom platforme.


Tag / Antiraketni štit / Vesti online\n"Amerika koristi Evropu za borbu protiv Rusije"\nZvaničnici SAD i NATO saopštili su da protivraketni štit u Evropi, uključujući onaj u Rumuniji, nisu usmereni ka Rusiji. Međutim, analitičar iz Centra za geopolitička istraživanja Mateus...\n"Rusija je htela zajedničku vazdušnu odbranu sa NATO, ali su nas odbili"\nPortparolka Ministartva spoljnih poslova Rusije, Marija Zaharova, rekla je da je Moskva bila spremna da stvori zajedničku vazdušnu obranu sa NATO-om, ali da je Alijansa to odbila. Ona je to rekla,...\nAmerikanci pale štit u Rumuniji, Rusija ljuta\nPostrojenje američkog sistema protivraketne odbrane u Rumuniji, namenjeno zaštiti Evrope od balističke raketne pretnje, u četvrtak postaje operativno, navode agencije.\nRusija nezadovoljna: SAD i NATO prave antiraketnu bazu u Rumuniji\nZvaničnici SAD i NATO su danas (18. decembar) odobrili lokaciju antiraketne baze na jugu Rumunije, koja bi trebalo da bude puštena u upotrebu sledeće godine.\nRusija: Protivraketni štit NATO-a zasnovan na lažima\n"Želja NATO-a da izgradi svoje sisteme raketne odbrane uprkos jučerašnjem sporazumu sa Iranom znači da je cela ideja američkog raketnog štita u Evropi zasnovana na lažima" rekao je šef...\n"NATO rakete su suviše ograničene da bi obarale ruske"\n"Sistem PRO NATO-a nije usmeren protiv Rusije i ne predstavlja pretnju za nju" izjavio je predstavnik Severnoatlantske alijanse novinarima.\nPutin misli da je Rusija ugrožena: Spremni za kontranapad!\nLondon na nišanu novih raketa\nVIDEO: Ovako izgleda napušteni ruski antiraketni štit\nObjekti ruske protivraketne odbrane, doduše napušteni, “uhvaćeni” su okom kamere bespilotne letelice.\nSAD preuzele kontrolu nad rumunskom raketnom bazom\nAmerička mornarica preuzela jeu četvrtak kontrolu nad rumunskom vojnom bazom koja je deo antiraketnog štita NATO-a u Evropi, čemu se Rusija žestoko protivi.\nAntiruski štit za Balkan\nPoruka nemačke kancelarke Angele Merkel uoči balkanskog samita 28. avgusta u Berlinu, o evropskom zajedništvu koje uključuje i zemlje jugositočne Evrope, prema oceni stručne javnosti ukazuje na...\nRešeno: Američki štit ipak neće biti uperen protiv Rusije\nPoljski ministar odbrane Tomaš Šemonjak odbio je navode nemačke štampe da Poljska i baltičke zemlje traže da se planirani američki antiraketni štit u Evropi osposobi i za presretanje raketa...


Zorana Marković: Finansijski izveštaji stranaka vređaju inteligenciju | Hronika\nPočetna strana > Hronika > Zorana Marković: Finansijski izveštaji stranaka vređaju inteligenciju\nZorana Marković: Finansijski izveštaji stranaka vređaju inteligenciju\nDirektorka Agencije za borbu protiv korupcije Zorana Marković najavila je uvođenje reda u sistem finansiranja stranaka i striktnu primenu novih, pooštrenih mera za sprečavanje sukoba interesa. Svi pojedinci imaju pravo da sami procenjuju i izjavljuju da li misle da su u sukobu interesa, ali moraju da poštuju odluku nadležnog tela, rekla je Markovićeva.\nDirektorka Agencije najavila je da će predstavnici GREKO-a, grupe zemalja Saveta Evrope za borbu protiv korupcije, krajem godine posetiti Srbiju kako bi procenili stanje u oblasti finansiranja stranaka.\nTo je veoma značajno, kazala je, jer to će nam pomoći da, uzimajući u obzir njihove preporuke, razmotrimo tu oblast, posebno metodologiju provere finansijskih izveštaja koje će stranke dostavljati Agenciji.\nNa pitanje da li veruje u izveštaje stranaka o troškovima kampanja koji se u dinar poklapaju sa limitima ili sredstvima dobijenim iz budžeta, direktorka Agencije je odgovorila odrečno.\n"Ne verujem, stvarno ne verujem i to je ono, kako umemo paušalno da kažemo, da se vređa prosečna inteligencija takvim izveštajima. Takvo mišljenje, međutim, može da bude i posledica predrasuda", ukazala je ona.\nPrema njenim rečima, da bi se uvidelo pravo stanje u oblasti finansiranja stranaka, potrebna je veća transparentnost izveštaja, a to mora da potiče iz zakona. Sledeći korak je da finansijski izveštaj mora da ima stavke koje će dati jasan uvid u to odakle potiču utrošena sredstva.\nBez obzira na to da li su izveštaji neadekvatni ili je reč samo o predrasudama, važno je da se reaguje već na samu percepciju korupcije.\n"Percepcija da korupcija postoji je dovoljna da se uruši ugled i institucije i ličnosti - a mi imamo problem urušenih institucija i integriteta, i od tih ruševina moramo krenuti", navela je ona.\nAgencija će, od 1. januara 2010, moći i da kažnjava novčano, inicira razrešenje funkcionera i da pred sudom pokreće postupke u kojima mogu biti izrečene zatvorske kazne, rekla je Markovićeva.\nPrema njenim rečima, poštovanjem rešenja Agencije gradiće se kultura javnog života - shvatanje da je vršenje javne funkcije privremeni posao u životu čoveka, koji treba da obavlja u opštem interesu i pri tom mora da zadovolji određene standarde kako ne bi postojala sumnja u njegov integritet.\nUpitana da li se boji pritisaka, Markovićeva je navela da se u ovoj fazi više plaši neshvatanja nadležnosti Agencije i njene uloge u pravnom sistemu.\nMi se zovemo Agencija za borbu protiv korupcije, ali zakon nas postavlja kao instituciju više preventivnog i edukativnog karaktera. Dakle, mi nismo institucija koja treba da goni ili otkriva počinioce krivičnih dela, mi smo institucija koja treba da spreči da se afere, kakve smo viđali, ponavljaju, kazala je ona.\nGovoreći o suzbijanju "šalterske korupcije" i drugih oblika podmićivanja sa kojim se građani sreću, Markovićeva je kazala da će Agencija tu moći da uradi mnogo, ali na duže staze, kroz izradu planova integriteta.\n"Preventivni rad nije nikad popularan, zato što ne daje rezultate brzo, ali on daje dugoročno rezultate i mi ćemo se time baviti", kazala je.


Kikindska policija: Sankcionisala pijane i vozače koji su prekoračili brzinu, pljuštale kazne · gradski.online\nKikindska policija: Sankcionisala pijane i vozače koji su prekoračili brzinu, pljuštale kazne\nKIKINDA-Imali su proteklog vikenda sabraćajni policajci pune ruke posla. Na području Područne policijske uprave u Kikindi dogodile su se četiri saobraćajne nezgode.\nJedno lice je zadobile teške telesne povrede, a zabeležen je i jedan slučaj lakih telesnih povreda. Pričinjena materijalna šteta u ovim saobraćajnim nezgodama se procenjuje na oko 150.000 dinara. U tri slučaja, saobraćajne nezgode su se dogodile zbog neprilagođene brzine, a jedna zbog radnje vozilom.\nZbog učinjenih saobraćajnih prekršaja, zahtevi za pokretanje prekršajnog postupka podneti su protiv 7 učesnika u saobraćaju i izdato je 110 prekršajnih naloga.\nIz saobraćaja je zbog upravljanja vozilom pod dejstvom alkohola isključeno šest vozača, a jedan je zadržan u trajanju do 12 časova, jer je izmerena količina alkohola u organizmu prelazila granicu od 1,20 mg/ml alkohola u organizmu.\nProteklog vikenda je otkriven 56 prekršaja nepoštovanja brzine kretanja vozila, 16 prekršaja nekorišćenja sigurnosnog pojasa i 40 ostalih prekršaja\nPrethodnoTuristička saradnja biće kvalitetnija: Mi i dalje u Zrenjanin na “Dane piva”, komšije kod nas na “Dane ludaje”\nSledećeDanijel Mikan osvojio srebro na Zlatiboru: “Apolo” se sprema za 3. “Ludaja kup”


INFO - Sistim\nPoduzeće Softver-Informacioni Sistemi d.o.o. svoju poslovnu politiku i ciljeve koji iz nje proizlaze, definiše dugoročno i korektno u odnosu na sebe, svoje kupce i poslovne partnere. Dobri poslovni rezultati i tendencije prema daljem razvoju tržišta, uslovljavaju prisustvo potpune i konkretne ponude: opreme, usluga i sistemskih rešenja identifikacije i evidencije osoba.\nPoslovni cilj poduzeća Softver-Informacioni Sistemi d.o.o je pospešiti nivo plasmana opreme i sistema kontrole, s tendencijom proširenja i zadržavanja vodeće pozicije u plasmanu i primeni aplikacija na domaćem tržištu.\nPonuda gotovih i sistemskih rešenja po principu – “po meri korisnika”\nPonuda opreme i programskih rešenja\nServis i održavanje opreme i sistema\nObuka, edukacija i tehnička podrška korisnicima


Fejsbuk grupa "Budi human – humanitarne licitacije" dnevno skupi i do 26.000 evra\nNaslovna Zanimljivosti Iz naših krajeva Fejsbuk grupa „Budi human – humanitarne licitacije“ dnevno skupi i do 26.000...\nNOVI SAD: Fejsbuk grupa „Budi human – humanitarne licitacije“ najbolji je primer postojanja dobrih ljudi velikog srca, jer svi njeni članovi svakodnevno na raznorazne kreativne načine skupljaju novac za lečenje korisnika Fondacija „Budi human“ i „Podrži život“. Licitacijama, nagradnim igrama i drugim apelima za pomoć grupa u roku od 24 sata skupi i do 26 hiljada evra.\nTri godine Branka Zarić je na svom Fejsbuk profilu prodavala raznorazne predmete, a novac od prodaje doniran je u humanitarne svrhe. Broj zainteresovanih se povećavao, te je osnovala Fejsbuk grupu „Budi human-humanitarne licitacije“. Nakon pola godine, grupa broji oko 224 i po hiljada članova.\nIzlicitirani novac za određen predmet uplaćuje se na račun bolesne osobe, a onaj ko donira najviše, uz priloženu uplatnicu, dobija željeni predmet.\nPored licitacija i poziva na humanitarne događaje, grupa ima i nagradnu igru, čiji je cilj da se pošalje što više SMS poruka za određenu osobu, a nakon dostavljanja dokaza o slanju dobija se redni broj da bi se kasnije aplikacijom izabrao pobednik.\nPogledaj: Deca dobrog srca iz Bačke Palanke pomažu bolesnoj deci\nPrethodni tekstViše od pet stotina zavisnika registrovano u opštini Bačka Palanka (VIDEO)\nSledeći tekstSvaka od 16 porodica iz izgorele zgrade u Baču biće smeštena pod zasebni krov\nJelena iz Bača „prodaje“ muža na veče, a iza svega se krije human gest


Od 4. do 6. marta Beč će posetiti 800 Jagodinaca | Info centrala\nNaslovna Istaknuto Od 4. do 6. marta Beč će posetiti 800 Jagodinaca\nU organizaciji Skupštine grada Jagodine, od 4. do 6.marta Beč će posetiti 800 stanovnika Jagodine, a među njima je najviše studenata koji studiraju u Jagodini ili su iz nje a studiraju u nekom drugom u Srbiji i inostranstvu.\nPrijavljivanje studenata počelo je 21. januara i traje do 20. februara, a putovanje i boravak u Beču su besplatni, objavljeno je danas na službenom sajtu grada Jagodine.\nGrad za ovo putovanje poziva studente do 25 godina starosti, koji nisu u radnom odnosu i koji do sada nisu putovali u Beč u organizaciji grada.\nStudenti će posetiti Univerzitet u Beč, jedan od nastarijih u centralnoj Evropi, osnovan 1365. godine, i najveći na nemačkom govornim području, na kome studira više od 90.000 studenata, a na kome su studirale i mnogo znamenite ličnosti Srbije.\nUpoznaće se sa Austrijom, veoma uređenom zemljom, njenom kulturom, sticanjem znanja u Evropskoj uniji za 21.vek, rečeno je danas Tanjugu u Skupštini grada.\nU planu je da posete dvorac Hofburg, stecište turista, ispred koga stoje brojne kočije za prevoz turista, palatu Šenbrun, najposećeniju turističku lokaciju u Austriji, veliki točak u zabavnom parku Prater, i brojne druge kulturne i istorijske znamenitosti glavnog grada Austrije.\nPredsednik Skupštine grada i narodni poslanik Dragan Marković Palma, koji će biti na čelu ove brojne delegacije, izjavio je ranije da će u delegaciji biti i političari, privrednici, zaposleni u školskim i predškolskim ustanovama, zdravstveni radnici…\nOn je istakao da su sredstva za putovanje u Beč obezbedili donatori i prijatelji Jagodine i istakao da „ni jedan dinar neće biti potrošen iz budžeta grada”.\nOvo je deveta godina kako Jagodina na ovaj način organizuje posetu studenata Beču. Prva poseta organizovana je 2010. godina i do sada je na ovaj način glavni grad Austrije posetilo oko 4.000 studenata iz Jagodine i koji studiraju u Jagodini, prenosi Tanjug.\nPrethodni tekstParaćinski Romi proslavili Bibiju


Gradski štab: Epidemiološka situacija krajnje nepovoljna - JuGmedia\nGradski štab za vanredne situacije Grada Niša (Gradski štab) ocenio je da je epidemiološka situacija na teritoriji Niša vrlo nepovoljna i ukazao da dve trećine novozaraženih pripada starosnoj grupi od 10 do 49 godina. Zdravstveno najugroženije grupe korona virusom su stariji od 55 godina kojima virus prenose mlađe osobe i među kojima su najčešći smrtni ishodi.\nDnevni rekord broja zaraženih u Nišu zabeležen je ovog 17. septembra od 400 pozitivnih.\nGradski štab će uz pomoć Stručno-operativnog tima pratiti dalji tok epidemije preduzimajući, prema potrebi, oštrije mere u odnosu na propisane u Republici Srbiji u borbi sa korona virusom.\nPoljanica u ponedeljak bez struje\nI današnja sednica Skupština grada Leskovca počela je reakcijom šefa opozicione odborničke grupe "Za Leskovac - zajedno" Nenada Zdravkovića, koji…\nDuronjić novo pojačanje u FK „Radnik“\nUprava surduličkog superligaša potpisala je dvoipogodišnji ugovor sa talentovanim krilnim napadačem, Borkom Duronjićem, a u „Radniku“ veruju…


Srpske političare vrbuju novcem i ucenama\n„Ne možete raditi za dve države”, poručio je ovih dana predsednik Aleksandar Vučić negirajući tvrdnje poslanika Srpske radikalne stranke Milorada Mirčića da ministarka Zorana Mihajlović ide po mišljenje u američku ambasadu. Nadležne službe, kako je rekao predsednik, rade svoj posao i svako od ministara ko to čini odmah bi bio smenjen. Ministarka Mihajlović je samo jedna u nizu ličnosti iz političkog života Srbije koja se proteklih godina našla na „optuženičkoj klupi” za navodno bliske veze sa stranim centrima moći. Jedan od „dokaza” njene privrženosti Vašingtonu, kritičari su pronašli u spisku zvanica za proslavu njene krsne slave Aranđelovdana.\n04.06.2019 u 10:23\nBEČ – Doskorašnji austrijski vicekancelar i bivši lider Slobodarske partije Austrije (FPO) Hajnc-Kristijan Štrahe podneo je krivičnu prijavu protiv nemačkog magazina „Špigl” i dnevnika „Zidojče cajtung” u vezi s takozvanom „aferom Ibica”, koja je dovela do njegovo političkog pada i pada vlade. Ova dva nemačka lista objavili su video snimke snimljene pre dve godine na Ibici, zbog kojih je Štrahe bio prinuđen da podnese ostavke na sve političke funkcije. Na video snimcima Štrahe navodnoj nećaki jednog ruskog milijardera nudi državne poslove u zamenu za finansijsku pomoć njegovoj stranci, i još joj daje savete kako da zaobiđe finansijske kontrolne vlasti Austrije. Usled objavljivanja snimaka, nedelju dana pred izbore za Evropski parlament, Štrahe je podneo ostavku na sve političke\n03.06.2019 u 13:32\nNemački političar pronađen mrtav u svojoj bašti\nBERLIN – Veoma popularni nemački političar iz redova vladajuće CDU Verner Libke pronađen je mrtav na svom imanju u Kaselu. Policija pretpostavlja da je ubijen hicem u glavu. Detalji zločina za sada nisu poznati, jer na imanju na kojem je ubijen Libke nije pronađeno oružje, zbog čega se polazi od toga da je za sada nepoznata osoba usmrtila političara, prenosi Tanjug. Policija je pretražila čitavo imanje, kao i okolinu, te ispitala komšije. Libke je deset godina proveo u skupštini pokrajine Hesen, pre nego što je od 2009. postao predsednik vlasti u Kaselu.\n03.06.2019 u 10:40\nŠtraheu preti isključenje iz stranke ako uđe u Evropski parlament\nBEČ – Doskorašnjem lideru Slobodarske partije Austrije (FPO) Hajnc Kristijanu Štraheu preti isključenje iz stranke ukoliko bude prihvatio poslanički mandat u Evropskom parlamentu, koji je osvojio na osnovu direktnih glasova na prošlim izborima. FPO Gornje Austrije već priprema zahtev za njegovo isključenje iz stranke ukoliko od 2. jula bude član Evropskog parlamenta. „Tiroler Tagescajntung”, pozivajući se na stranačke krugove, piše da bi Štrahe mogao preduprediti isključenje iz stranke i zatražiti mirovanje članstva, odnosno i napustiti partiju, a potom delovati kao nezavisni poslanik u Evropskom parlamentu, prenosi Tanjug. Štrahe je na prošlim izborima za Evropski parlament osvojio više od 44.000 direktnih glasova, a za direktan mandat neophodno je dobiti 33.000 glasova\nParlamentarci u BiH za pet meseci „nerada” inkasirali po 15.000 evra\nOd našeg dopisnika Sarajevo – Novoizabrani parlamentarci u BiH ne mogu se pohvaliti rezultatima rada, ali mogu visokim platama koje već pet meseci primaju za „sedenje kod kuće”. Iako od 6. decembra prošle godine, kada je konstituisan Predstavnički dom parlamenta BiH, nisu nijednom zasedali, plate su uredno primali i do sada im je za nerad iz budžeta pojedinačno isplaćeno oko 15.000 evra. Inače, mesečna primanja parlamentaraca iznose oko 2.500 evra i po tome su, kao što su to bili i njihovi prethodnici, rekorderi u regionu. Uz uzimanje nezarađenih enormno visokih plata, članovi parlamenta BiH uredno su koristili i druge privilegije – isplaćivan im je paušal, naknada za topli obrok, za odvojeni život, te za smeštaj i prevoz. Sve te privilegije koristili su na osnovu odluka koje su uspeli\n07.04.2019 u 21:00\nTo što će komičar Volodimir Zelenski verovatno postati predsednik Ukrajine nasmejaće sve ostale, osim njega. Treba samo da odradi drugi krug predsedničkih izbora, što znači da neće voditi nikakvu kampanju, niti će držati političke govore. Neće nuditi ni rešenja o ekonomskoj krizi, koja je toliko ubedačila Ukrajince da su odlučili da se masovno našale na svoj račun. Aktuelni predsednik Petro Porošenko ostao je daleko iza glumca, iako je angažovao sve unutrašnje i međunarodne resurse, dok se Zelenski zabavljao na račun političke oligarhije, ispaljujući smešne klipove na društvenim mrežama. „Ako vam ništa ne obećam, ne mogu ni da vas razočaram”, poručio je glumac uoči glasanja. Zelenski je bio pošten pred biračima, ali nije pred sobom. Jer, ako pobedi, shvatiće kako se od lakrdijaša\n22.03.2019 u 16:17\nPrihodi bosanskih političara osam puta većih od primanja građana\nStručnjaci ocenjuju da od BiH „nema siromašnijeg naroda i bogatijih političara” Banjaluka – Nigde u Evropi političari ne zarađuju i do osam puta više od svojih građana osim u Bosni i Hercegovini, pa tako dok plate parlamentaraca u zemljama EU iznose najviše tri prosečna lična dohotka, a u taj prosek uklopile su se i Hrvatska, Slovenija, kao i Srbija, u BiH je potpuno drugačije, prenosi Tanjug. Ako se uzme u obzir da je prosečna plata na početku ove godine u RS 887 KM, a u FBiH 924 KM, nijedan funkcioner ne bi smeo da ima platu veću od 2.700 KM, to jest 1.350 evra, što u BiH nije slučaj, prenosi portal „Srpska info”. Kada se saberu tri plate, mesečno se za članove Predsedništva izdvaja oko 10.000 evra, dok državni parlamentarci primaju između 2.400 i 3.250 evra. Iako plata\n10.03.2019 u 22:00\nPolitičari za, ali uz preporuku lekara\nIako u Srbiji, takoreći, ne postoji politička stranka koja se izričito protivi legalizaciji kanabisa u medicinske svrhe, svi dosadašnji pokušaji zagovornika te ideje su propali. Političari se, naime, pozivaju na poslednju reč struke, odnosno lekara koji bi trebalo da presude da li bi ulje ove biljke moglo da pomogne obolelima od najtežih bolesti. I dok ostale partije čekaju da se predlog zakona eventualno nađe u skupštinskoj proceduri da bi se onda o njemu izjašnjavali, Zelena stranka je preduzela i neke konkretne korake kako bi „progurala” ideju o legalizaciji kanabisa. To je, inače, bilo jedno od pet njihovih predizbornih obećanja u kampanji za parlamentarne izbore 2016. godine.


Vrhunske predstave na repertoaru Narodnog pozorišta Sarajevo u posljednjoj sedmici januara - informativa.ba\nMagazin Kultura Vrhunske predstave na repertoaru Narodnog pozorišta Sarajevo u posljednjoj sedmici januara\nU utorak, 22. januara, na sceni Narodnog pozorišta Sarajevo bit će izveden baleta "Okovani Prometej" u koreografiji i režiji Belme Čečo Bakrač koja je napisala i libreto prema motivima Eshilove tragedije "Okovani Prometej".\nU predstavi učestvuju solisti i ansambl Balet NPS uz goste iz Beograda Milana Rusa i Igora Pastora, hor Oper NPS i Sarajevska filahrmonija pod dirgentskom palicom Nade Matošević Orešković.\nU srijedu, 23. januara, bit će izvedena dramska predstava "Gazi Husrev–beže ili: Bukagije" rađena prema tekstu Džemaludina Latića. Adaptaciju teksta i dramaturgiju je uradio Hasan Džafić, a režiju potpisala Tanja Miletić-Oručević.\nOvu predstavu možete pogledati i u utorak, 29. januara.\nU subotu, 26. januara, na sceni NPS bit će izvedna opera Wolfganga Amadeusa Mozarta "Čarobna frula" u režiji Muhamdea Hrustanovića. U predstavi učestvuju solisti i hor Opere Narodnog pozorišta Sarajevo uz pratnju Sarajevske filharmonije kojom će dirigovati Josip Šego.\n"Kao obavezna operska literatura, a pogotovo u teatrima njemačkog govornog područja, ističe se jedno posebno djelo koje je komponovao fenomen umjetničke muzike - Wolfgang Amadeus Mozart. 'Čarobna frula' je opera namijenjena svim generacijama", rekao je Hrustanović.\nSve predstave počinju u 19:30 sati, a ulaznice možete rezervisati i kupiti na blagajni Narodnog pozorišta Sarajevo koja radi svakim danom osim nedjelje u dva termina od - 9 do 11:30 i 15:30 do 19:30 sati.\nOznake: #Narodno pozorište #Sarajevo #predstave #2019


- Apsolutno smo zadovoljni jer smo ispunili sve ciljeve koje smo zacrtali. Rezultatski smo bili uspešni, osvojili smo prvo mesto u grupi Lige nacija, što nam je bio jedan od ciljeva, ali ne baš po svaku cenu. Važno nam je bilo da kroz to takmičenje iskristališemo jednu novu generaciju fudbalera, na kojima ćemo da temeljimo budućnost. Mislim da je stručni štab na čelu sa Mladenom Krstajićem odradio svoj posao, afirmisali smo mnogo novih, mladih igrača i smatram da ne bi trebalo da brinemo za budućnost. Već imamo stvoren tim koji će biti kadar da se suprostavi rivalima u kvalifikacionoj grupi. Nama je sada prioritet da odemo na Evropsko prvenstvo, poslednji put smo učestvovali pre skoro 20 godina - rekao je Šurbatović.\n- Pre svega, posle dugog odsustva sa velikih takmičenja, plasirali smo se na Svetsko prvenstvo, a ostaje žal što nismo prošli grupnu fazu takmičenja. Šanse smo imali, ali trebamo da budemo i realni i da sagledamo gde je naše mesto u svetskom fudbalu. Mi smo u grupu kvalifikacija za Svetsko prvenstvo ušli kao četvrti po rangiranju FIFA, pa smo završili na prvom mestu. Takođe, četvrti smo bili u šeširu za završni turnir, a stigli smo do trećeg mesta. Mislim da su ponekad očekivanja javnosti nerealna, ali imamo budućnost jer smo talentovana nacija.\n- Mislim da smo dobro prošli na žrebu. Dobili smo grupu koja nije toliko teška kao ostale, ali uvek treba imati na umu da su svi rivali jaki na završnom turniru. Najbitnije je da smo samouvereni, imamo fantastičnu generaciju fudbalera i postoji realna šansa da budemo u samoj završnici tog takmičenja. Dobra je okolnost što pet, šest igrača koji su već u A selekciji još uvek imaju pravo da nastupaju za mladu reprezentaciju. Uzimajući u obzir taj podatak, imaće dobru šansu da u junu sledeće godine osvoje sam vrh Evrope.\n- Održan je sastanak u Vladi Srbije na nivou ministara. Odmah zatim je organizovan sastanak sa predstavnicima četiri nacionalna saveza. Dogovorili smo se da u prvom momentu ne izlazimo sa detaljima, već su zajedničkim saopštenjem informacije plasirane u javnost. Pred nama je puno posla, u Fudbalskom savezu Srbije smo sa oduševljenjem dočekali tu vest. Prilika je i da izgradimo nove, multifunkcionalne stadione i ono što je najvažnije, to ne bi bio trošak već investicija. Poznato je da Svetsko prvenstvo u fudbalu predstavlja jedan od najvećih i najkomercijalnijih sportskih događaja. Dobićemo stadione, infrastrukturu na nivou cele zemlje koja će podići privredu i ostvariće se finansijska dobit, što će pokriti sve troškove. Mislim da je sjajna prilika, ali kolike su nam šanse u ovom trenutku, još je rano da se daju takve prognoze. Već duže vreme je aktuelna priča o izgradnji nacionalnog stadiona. Generalni sekretar FSS je uveren u uspešnu realizaciju ovog velikog projekta.\n- Već se dosta dugo radi na izgradnji nacionalnog stadiona. Mi smo sada u početnoj fazi, ali uveravam vas da se svakodnevno odvijaju aktivnosti na pripremi lokacije. U naredne četiri godine mi ćemo imati novi nacionalni stadion, koji će biti najlepši i najveći u ovom delu Evrope - naglasio je Šurbatović.\nPored obaveza u fudbalu, naš sagovornik sagledava sport i sa druge strane, u prenošenju znanja i razgovorima sa studentima Fakulteta za sport Univerziteta "Union - Nikola Tesla".\n- Znanje je danas najvredniji resurs. Obrazovanje studenata, a posebno sportista i upućivanje na akademske studije je nešto što bi trebalo da bude prioritet za sve sportske organizacije. Dobili smo detaljna istraživanja koja je radila UEFA i u kojima je konstatovano da u fudbalu postoji ozbiljan problem, a to je kako da bivše fudbalere integrišemo u društvo i da na taj način nastave sa nekim drugim zanimanjima. Mislim da je to veliki izazov za sve nas. Fudbalski savez Srbije, kao organizacija, mora stalno da ukazuje na taj problem i kontinuirano da radi na podizanju svesti. Fudbaleri, treneri i drugi fudbalski radnici moraju da rade na sebi. Potrebno je da se obrazuju paralelno sa svojim karijerama, kako bi bili spremni da nastave drugi život - zaključio je Šurbatović.


Kipar: EU da preispita politiku prema Rusiji i Ukrajini - Sputnjik Srbija\n02:10 25 Septembar 2018\nKipar: EU da preispita politiku prema Rusiji i Ukrajini\n20:36 21.01.2016 (osveženo 20:37 21.01.2016) Preuzmite kraći link\nPredsednik Kipra Nikos Anastasiadis izjavio je da bi Evropska unija trebalo da preispita svoju politiku prema Rusiji i Ukrajini.\nAntiruske sankcije: Merkelova protiv biznismena\n„Moramo prilagoditi našu politiku kako bi podržali Minski sporazum. Ne mislim da sankcije Rusiji mogu ići bilo kome u korist, pa čak i u korist Ukrajine“, rekao je on.\nAnastasiadis je istakao da EU treba da razmisli na koji način treba finansijski da podrži Ukrajinu umesto da stvara sve više problema i sebi i partnerima iz Rusije.\n„Moramo da preispitamo politiku prema Rusiji i Ukrajini. Ukrajinu ne treba ostaviti na cedilu, već joj treba pomoći da preživi“, rekao je predsednik Kipra na marginama Međunarodnog ekonomskog foruma u Davosu.\npreispitivanje, sankcije, Nikos Anastasiadis, Kipar, Ukrajina, Rusija


Grad Novi Pazar - Usvojen nacrt Akcionog pana za osobe sa invaliditetom\nUsvojen nacrt Akcionog pana za osobe sa invaliditetom\nNa drugoj sednici Gradskog veća Novog Pazara od 13.1.2017. godine, usvojen je nacrt Odluke o uspostavljanju saradnje grada sa lokalnim samoupravama koje se nalaze u slivu Zapadne Morave, a cilju rešavanja problema nastalih u poplavnim talasima na području Srbije.\n„To su sve opštine i gradovi pogođeni poplavama i treba uraditi sve kako bi se ljudima u tim zajednicama pružila maksimalna pomoć. Imajući u vidu da se problemi najefikasnije rešavaju udruživanjem, nastala je ova inicijativa“, rekla je članica Gradskog veća Dragana Garović.\nNa sednici je usvojen nacrt Akcionog plana za osobe sa invaliditetom za period od 2017. do 2021. Godine. U predstojećem periodu biće formiran Savet čija osnovna delatnosdt treba da bude primena ovog Akcionog pana, kako bi se poboljšali svi segmenti života invalidnih lica.


Šabac je dobro mesto za kulturu – Podrinske\nŠabac je dobro mesto za kulturu\nu Mladi na selu, Šabac moj grad\nGradonačelnik Šapca Nebojša Zelenović predstavio je medijima i javnosti člana svog tima za vizuelni identitet grada – Igora Marsenića, akademskog slikara. Naglašavajući da je Šabac dobro mesto za kulturu, gradonačelnik je još jednom podsetio na važnost kulture u vremenu u kom živimo.\n– Šabac je po svemu neobičan grad pa i po tome koliko novca izdvaja za kulturu. Dok država izdvaja 0,8 odsto budžeta za kulturu, Grad Šabac je u 2016. godini izdvojio čak sedam odsto lokalnog budžeta za ovu oblast, a novac za programe u kulturi je dupliran. Pokušavamo da otvorimo prostor i pružimo priliku našim institucijama da budu još bolje, ali da damo šansu i nevladinom sektoru i kreativnim, mladim i ljudima sa novom energijom. Mislim i verujem da je došlo vreme da Šapčani u Šapcu počnu da žive 21. vek, za početak u kulturi, poručio je gradonačelnik Nebojša Zelenović.\nKako je rekao Igor Marsenić, veliki broj mladih u Šapcu bavi se kreativnim delatnostima, a sa druge strane, tradicionalne institucije kulture su funkcionalne, razvijaju se, nude nove sadržaje i otvorene su za saradnju.\n– S obzirom na to da imamo dobru osnovu, možemo unaprediti kulturnu scenu, a u tom angažovanju je važna uloga nevladinog sektora. Zalažemo se za nove modalitete saradnje, nove načine finansiranja i stvaranje novih vrednosti. Kreativna zajednica u Šapcu je brojna i retko gde je otvoren prostor za mlade ljude u kulturi kao što je to u ovom gradu. Želimo da kulturu iz zgrada iznesemo na ulice, naveo je Igor Marsenić.


Parlament proglasio nezavisnost, španski senat odobrio DIREKTNU kontrolu nad Katalonijom\nM. K. 27. oktobra 2017. 15:34\nKatalonski parlament proglasio je danas tajnim glasanjem nezavisnost katalonske republike, a zapadne agencije ocenjuju da ishod glasanja verovatno neće odobriti ni Madrid ni međunarodna zajednica.\nAP prenosi da predlog o kojem je parlament glasao poziva na otpočinjanje procesa nezavisnosti koji uključuje izradu nacrta novih katalonskih najviših zakona i otvaranje pregovora „o jednakosti“ sa španskim vlastima kako bi se uspostavila saradnja.\nKatalonski parlament doneo je odluku upravo u trenutku kada se Senat u Madridu sprema da glasa o merama koje je španska vlada predložila u cilju uvođenja direktne kontrole nad tim poluatonomskim regionom kako bi ga zaustavila u težnjama ka nezavisnosti.\nZapadne agencije ocenjuju da će španski Ustavni sud sada verovatno proglasiti nezakonitim ishod glasanja katalonskog parlamenta i da će proglašenje nezavisnosti Katalonije teško dobiti zvanično priznanje Madrida i međunarodne zajednice.\nEvropska komisija je, u međuvremenu, odbila da komentariše proglašenje nezavisnosti od Španije koje je izglasao katalonski parlament.\nPosle proglašenja nezavisnosti parlamenta Katalonije, španski premijer Marijano Rahoj pozvao je na smirenost, a španska vlada sazvala je hitnu sednicu za večeras.\nRahoj pozvao na smirenost posle proglašenja nezavisnosti\nŠpanski premijer Marijano Rahoj pozvao je danas na smirenost nakon što je katalonski parlament proglasio nezavisnost od ostatka zemlja u spornom glasanju koje će verovano biti proglašeno nelegalnim.\n„Tražim smirenost od svih Španaca. Vladavina prava će obnoviti zakonitost u Kataloniji“, naveo je Rahoj u poruci objavljenoj samo nekoliko minuta nakon proglašenja nezavisnosti na svom nalogu na Tviteru, prenosi Rojters.


Amy Hadrović avionom izmještena u Minhen - Klix.ba\n12.1.2009. u 19:03\nAvion s Amy Hadrović (44), koja je zadobila teške opekotine u eksploziji plina u subotu ujutro u porodičnoj kući u sarajevskoj općini Stari Grad, večeras u 18.00 sati napustio je Međunarodni aerodrom Sarajevo, potvrdio je Feni dežurni dispečer Osman Proho.\nAvionski transport, odnosno izmještanje Amy Hadrović u pratnji liječničkog tima Kliničkog centra Univerziteta u Sarajevu u kliniku Bogenhausen u Minhenu u Njemačkoj osigurala je Vlada Kantona Sarajevo, odobrivši 10.000 eura za tu svrhu.\nHadrović je usljed eksplozije plina, koja se dogodila u subotu ujutro u ulici Hasana Kaimije (Stari Grad Sarajevo) zadobila opekotine drugog i trećeg stepena i povrede gornjih dišnih puteva.\nIako je Ministarstvo odbrane BiH osiguralo helikopter za transport povrijeđene, nepovoljni vremenski uvjeti su onemogućili polijetanje.\nVlada KS je donijela i Odluku o davanju garancije za snošenje dijela troškova za izmještanje i liječenje pacijentice Amy Hadrović u klinici u Minhenu.


► Nastavljaju se pripreme za Venecijanski filmski festival, smanjen broj filmova\nOrganizatori su saopštili danas da će broj filmova u glavnom takmičarskom delu biti manji nego obično, kao i da će neki biti prikazani napolju, a neki "virtuelno".\nAko ga bude, to će biti prvi veći filmski festival od kada je pandemija takoreći zatvorila filmsku industriju sredinom marta.\nDirektor Festivala, Alberto Barbera, rekao je u saopštenju da je "izuzetno zadovoljan što Bijenale filma može biti održan sa minimumom smanjenja broja filmova i sekcija" i da će "znatan broj reditelja i glumaca doći sa svojim filmovima na Lido".\nBiće ipak između 50 i 55 filmova u zvaničnoj selekciji koja će biti objavljena 28. jula, a prikazivanja će biti i na uobilajenim mestima, i u dve otvorene arene (Đardini dela Bijenale i klizalište na Lidu), uz zdravstvene mere.\nFestival će sekciju Virttulne realnosti emitovaati onlajn i odustati od sekcije "Skonfini", gde se prikazuju manji i žanrovski filmovi.\nGlumica Kejt Blanšet predsedavaće glavnim žirijem Festivala koji je planiran od 2. do 12. septembra.\nPredstavnici medija iz zemalja pogođenih restrikcijama putovanja će virtuelno moći da prate konferencije za novinare, rekao je Barbera.\n"Ne zaboravljajući mnogobrojne žrtve poslednjih nekoliko meseci kojima će biti odata počast koju zaslužuju, prvi međunarodni festival posle prisilnog prekida diktiranog pandemijom postaje značajna proslava ponovnog otvaranja kojem se svi radujemo, i poruka konkretnog optimizma za ceo svet filma, tako jako pogođenog ovom krizom" rekao je Barbera.\nMeđunarodni filmski festival u Torontu (TIFF) koji se obično održava posle festivala u Veneciji, u septembru, već je najavio smanjenu verziju 2020, s manje filmova i "virtuelnim 'crvenim tepihom' ".\nOba festivala predstavljaju vodeću odskočnu dasku za filmove koji se nadaju nagradama, mada niko ne zna kako će to funkcionisati kada je uručenje Oskara već odloženo za dva meseca.


Čubrilović je napomenuo da je ta posebna sednica primer da Republika Srpska praktično mora da vuče iznuđene poteze i rešava aktuelna pitanja, prenosi Srpskainfo.\n– Poslednje takvo pitanje je problem oko nabavke kiseonika, gde je Republika Srpska morala da reaguje jer je u pitanju zdravlje ljudi – rekao je Čubrilović u intervjuu za RTRS.\nOn je naveo da je u tim procesima Narodna skupština nezaobilazna kao najviše zakonodavno tijelo, te podsetio da su na posebnoj sjednici stvoreni uslovi da se pitanje kiseonika rješava nesmetano za sve zdravstvene ustanove.\n– Ovim pitanjem je od početka trebalo da se bavi samo struka, ali je ono ispolitizovano iz određenih razloga. Ta politizacija zdravstvenog sistema je veoma opasna, jer je reč o zdravlju ljudi – smatra Čubrilović.\n– Ako je bilo grešaka, onda odgovorni treba da odgovaraju, a ako nije bilo grešaka, onda treba da odgovaraju oni koji su ta pitanja pokretali, i to baš u ovo vrijeme novog talas pandemije – rekao je Čubrilović.\nGovoreći o osudama koje su stigle iz Federacije BiH, ali i iz međunarodne zajednice, kada je riječ o odluci parlamenta da Srpska formira svoju agenciju za lekove, Čubrilović je rekao da se stiče utisak da svi koji osuđuju poteze Narodne skupštine ne čitaju dokumente do kraja, jer su svi u skladu sa Dejtonskim sporazumom.\n– Ništa ne radimo što nije definisano tim međunarodnim ugovorom. Nezadovoljni zajedničkim institucijama, smatramo da imamo pravo da povučemo te saglasnosti, s obzirom da to nije funkcionalno, odnosno da nije ono što se očekivalo – rekao je Čubrilović.\n– Naročito me brine što se naši ljudi uklapaju u orkestrirane napade na Republiku Srpsku i doprinose da Srpska nema taj kapacitet koji bi imala kod jedinstvenog nastupa – rekao je Čubrilović.\nOn smatra da postoji jedinstvo svih stranaka kada je reč o zakonu koji je nametnuo bivši visoki predstavnik Valentin Incko.


Ovo je najbrži kompjuter na svetu - SandzakHaber.Net , Sandžačke Internet Novine !\nNaslovna Tehnologija Hardver Ovo je najbrži kompjuter na svetu\nOvo je najbrži kompjuter na svetu\nOd Haber news2 - 21. Novembra 2013. 0 83 Podeli na Fejsbuku\ntweet Istraživanja pokazuju da se Tianhe-2, kineski superkompjuter, ubedljivo izdvojio u odnosu na konkurenciju u kojoj se našlo još 499 računara ovog tipa. Ovaj 290 miliona evra vredan megasistem može paralelno da obavlja nekoliko operacija\nPrema najnovijoj rang-listi, kineski računar Tianhe-2 skoro je dva puta brži od svog američkog rivala. Istraživanje je sprovedeno na 500 superkompjutera ove vrste, među kojima Tianhe-2 dominira.\nKineski Nacionalni univerzitet za odbrambenu tehnologiju ističe da je ovaj računar razvijen za primenu vladinih bezbednosnih aplikacija, raznih simulacija i analiza.\nUpakovan je sa 16.000 računarskih čvorova i ima 3.120.000 jezgara. Ukupna memorija njegovog ko-procesora je 1.375 terabajta, a njegov procesor je na testiranju pokazao brzinu od 33,86 petaflopsa, odnosno 1.000 triliona kalkulacija.\nOvaj 290 miliona evra vredan mega sistem može paralelno da obavlja nekoliko operacija i njegova delatnost je multifunkcionalna. Može da upravlja semaforima, da predviđa zemljotrese, da se koristi u farmaceutskoj industriji ili da proizvodi specijalne filmske efekte.\nKLJUČNE REČIKompjuternajbrzisuperkompjuterTianhe-2 PODELI\ntweet Prethodni tekstUhapšen bombaš-samoubica ispred kancelarije ErdoganaSledeći tekstNajmaštovitije prosidbe na svetu (VIDEO) Haber news2\tPOVEZANE OBJAVEVIŠE OD AUTORA


U Srbiji 3.623 nova slučaja kovida, preminulo 17 pacijenata\nU centralnoj Srbiji od posledica koronavirusa preminlo je još 17 pacijenata, pa je ukupan broj žrtava povećan na 7.339, objavljeno je na sajtu Ministarstva zdravlja covid19.rs.\nNa Kosovu 26 preminulih, 1.448 novozaraženih\nPrema poslednjim podacima u većinski albanskim sredinama na Kosovu na koronavirus je testirano 12.558 lica, a infekcija je potvrđena kod 1.448 osoba, saopštilo je Ministarstvo zdravlja.\nPrema najavama meteorologa danas nas očekuje pretežno sunčano vreme. U pojedinim krajevima biće delimično oblačno.\nPrivremeno povećanje broja vojnika KFOR-a tokom vežbe\nKosovske snage (KFOR) predvođene NATO-om sprovode operativnu vežbu obuke pod nazivom „OPREH nivo II“, saopšteno je medijima iz ove vojne misije.\nPotvrda o vakcinaciji ili negativni test od 13. septembra uslov za rad u javnom sektoru\nKosovski ministar zdravlja Arben Vitia izjavio je da od 13. septembra zaposleni u javnom sektoru ne mogu da rade bez potvrde o vakcinaciji, negativnog pi-si-ar (PCR) testa, ne starijeg od 72 sata ili serološkog testa, ne starijeg od 30 dana.\nU Gračanici tri nova slučaja kovida-19\nNa teritoriji opštine Gračanica u poslednja 24 sata kovid-19 je zabeležen kod još troje pacijenta, saopšteno je iz Кriznog štaba opštine Gračanica.\nSelaković: UN od posebne važnosti za Srbiju\nMinistar spoljnih poslova Nikola Selaković poručio je u razgovoru sa pomoćnikom generalnog sekretara UN za Evropu, Centralnu Aziju i Amerike Miroslavom Jenčom, u Beogradu, da Srbija smatra UN najznačajnijom međunarodnom organizacijom koja je od posebne važnosti za zaštitu suvereniteta i teritorijalnog integriteta zemlje.\nSeverna Mitrovica: Pomoć socijalno ugroženim porodicama\nPovodom početka nove školske godine, a na inicijativu gradonačelnika Severne Mitrovice Milana Radojevića, uz podršku italijanskog КFOR-a obezbeđeni su paketi humanitarne pomoći za egzistencijalno ugrožene učenike i njihove porodice, navodi se u saopštenju dostavljenom medijima.\n„Kosovo kreće ka novim priznanjima“\nNekoliko dana pre navršetka pune godine od potpisivanja Vašingtonskog sporazuma, predsednik Srbije Aleksandar Vučić je na Bledu najavio da će od 4. septembra Kosovo krenuti u akcije učlanjenja u međunarodne organizacije i lobiranje za nova priznanja. Jutros se oglasio neimenovani portparol Stejt departmenta i pozvao Srbiju i Kosovo da „nastave sa moratorijumom na pitanja priznavanja“. Poznavaoci prilika na terenu, Fatmir Šeholi i Branko Radun, navode da se Kosovo odavno priprema za nove diplomatske akcije radi daljeg utvrđivanja svoje državnosti.\n’’Petkoviću nije dozvoljeno da uđe na Kosovo zbog govora mržnje’’\nKosovsko ministarstvo inostranih poslova i dijaspore poručilo je da je današnja zabrana ulaska na Kosovo direktoru Kancelarije za KiM Petru Petkovića usledila jer je Petković “tokom poslednje tri posete otvoreno koristio govor mržnje, što je kulminiralo na svečanom polaganju kamena temeljca takozvanog ’Univerziteta’ u Severnoj Mitrovici", prenosi Kosova Press.\nNa Kosovu 21 smrtni slučaj od posledica kovida\nU posljednja 24 sata na Kosovu je registriran 21 smrtni slučaj od posledica kovida-19.\n"Kurti je sramota, treba da ode"\nLider Alijanse za budućnost Kosova Ramuš Haradinaj zatražio je od premijera Kosova Aljbina Kurtija da podnese ostavku, iznoseći brojne optužbe na račun Vlade.\nKo su kandidati za gradonačelnike u opštinama sa srpskom većinom\nKosovska Centralna izborna komisija je objavila listu kandidata za gradonačelnike i odbornike skupština opština za predstojeće lokalne izbore, koji su zakazani za 17. oktobar. Od ukupno 35 kandidata za gradonačelnike u 11 opština na Kosovu sa većinski srpskim stanovništvom - 19 njih su Srbi, od kojih su tri žene. Inače, od 167 kandidata za 38 opština na Kosovu, samo je 13 kandidatkinja.\nSunčano uz povremeno naoblačenje\nNa Kosovu će biti sunčano vreme, uz povremenu oblačnost.\nSAD će i dalje insistirati na ciljevima iz Vašingtonskog sporazuma\nPredstavnici Stejt departmenta povodom godišnjice Vašingtonskog sporazuma izrazili su očekivanje da će Beograd i Priština poštovati obaveze potpisane 4. septembra u Beloj kući, i naglasili da će Sjedinjene Države nastaviti da daju prioritet ciljevima sažetim u tom dokumentu, a jedan od njih je i moratorijum na aktivnosti u vezi sa statusom KiM, koji ističe danas.\nU Srbiji 21 smrtni slučaj, 2.800 novozaraženih\nPrema poslednjem preseku, U Srbiji je koronavirus potvrđen kod još 2.800 osoba od 11.363 testirana uzorka. Od posledica zaraze preminuo je 21 pacijent.\nNa Kosovu 890 novih slučajeva kovida-19\nPrema poslednjim podacima u većinski albanskim sredinama na Kosovu na koronavirus su testirana 10.614 lica, a potvrđeno je 890 novih slučajeva infekcije.\nVrhovni sud odbacio žalbu Aleksandra Arsenijevića\nKosovski Vrhovni sud odbacio je žalbu Aleksandra Arsenijevića, kandidata ispred Građanske inicijative „Srpski opstanak“ i time potvrdio odluku Izbornog panela za žalbe i predstavke (IPŽP) da ne ispunjava uslove da se kandiduje za gradonačelnika Severne Mitrovice na predstojećim lokalnim oktobarskim izborima, izjavio je za Radio Kontakt Plus, Aleksandar Arsenijević. Ujedno je najavio da će se na ovu odluku žaliti Ustavnom sudu.\nSmena sunca i oblaka, do 27 stepeni\nDrugog dana vikenda ujutru i pre podne očekuje se pretežno sunčano vreme, dok će od sredine dana doći do povećanja oblačnosti koja će usloviti kišu.\nU srpskim sredinama preminule dve osobe, 33 nova slučaja kovida\nPrema jutrošnjem izveštaju Kriznog štaba opštine Kosovska Mitrovica, u srpskim sredinama na Kosovu, dve osobe su preminule od posledica kovida-19, dok je infekcija potvrđena kod još 33 pacijenta.